text: Mauri oli vuonna 2003 esiintynyt henkilö, kenet Jenni Vainio tapasi rannalle, kun Jenni oli viettämässä siellä aikaa Nikon ja Amin kanssa. Mauri kutsui Jennin pelamaan rantalentopalloa. Mauri ja Jenni kävivät treffeillä.


title: Luettelo televisiosarjan Salatut elämät poistuneista henkilöistä

text: Mikko Kannas (es. Perttu Hangaslahti, 2013–2014) oli Joonatan Sievisen kaveri, jolle Joonatan oli velkaa rahaa, koska heidän tappelunsa seurauksena Joonatan vammautti Mikon jalan. Joonatan oli myös varastanut idean "Torture"-peliin Mikolta. Mikko palkkasi Monica Mustavaaran lakimiehekseen ja voitti jutun Monican avulla.


text: Milla Muurinen (es. Pinja Flink, 2008) on juontaja ja hän kuului Maarit Salinin ohjelman tuotantoryhmään. Millalla on oma ohjelma "Kirjailijan koti", jossa hän haastatteli kirjailijoita heidän kotonaan.


text: Minde Messenius (es. Rinna Paatso, 1999–2000) oli Silja Hickleyn ja Saku Salinin pomo heidän tehdessä mallintöitä. Saku luuli Minden olevan kiinnostunut hänestä siinä mielessä, mutta Sakun luulot osoittautuivat vääriksi eikä heidän välilleen kehittynyt mitään.


text: Minna Salonen (es. Marjo Lahti, 2006, 2007) oli Ami Vainion ex-tyttöystävä. Minnan tytär kävi myös samaa koulua Niko Vainion kanssa.


text: Minna Salosen tytär opiskeli samalla luokalla Oona Kivirannan, Niko Vainion, Sofia Salinin ja Joonatan Sievisen kanssa.


text: Minttu (es. Linda Kaarakainen, 2007) oli yksi alaikäisistä tytöistä, joita noin kolmekymppinen Vesa Nokela yritti vietellä kanssaan sänkyyn. Tajuttuaan, millainen Vesa oikeasti on, Sofia kertoi myös Mintulle totuuden eikä Minttukaan pitänyt enää yhteyttä Vesaan. Minttu nähtiin kahdessa sarjan jaksossa marraskuussa 2007 esitetyissä jaksoissa.


text: Miska Koistinen (es. Juska Reiman, 2013–2015) on pizzakuski, jonka Elias Vikstedt tapasi kahvila Moosessa. Tämän jälkeen he viettivät myös yhteisen yön ja alkoivat pian seurustella. Miska oli pizzakuskin työn lisäksi lukion abiturientti ja sai työkeikallaan tietää Eliaksen entisen poikaystävä Larin asuvan kodittomien kanssa hylätyssä rakennuksessa. Hän kuitenkin lupasi olla kertomatta asiasta Eliakselle.


text: Miska ja Elias olivat kihloissa, kunnes sai kuulla Eliaksen pettäneen häntä Larin kanssa. Myöhemmin Miska ja Elias palasivat vielä hetkeksi yhteen, mutta suhde päättyi Eliaksen muuttaessa Brysseliin.


text: Moilanen (es. Elsa Pankkonen, 2015, 2016) oli sosiaalityöntekijä, joka hoiti Sanni Pohjosen ja Tale Taalasmaan Ilja-pojan isyysasioita. Myöhemmin Ilja kaapattiin ja kaappaajaksi paljastui Moilanen, joka ei voinut saada omia lapsia. Moilasen oli tarkoitus karata maasta Ilja mukanaan, mutta Iljan biologinen isä Lari Väänänen esti tämän aikeet ja sai samalla luodista. Moilanen vangittiin ja Ilja pääsi kotiin.


text: Moilanen oli vuosina 2009–2010 vaihtelevasti esiintynyt nais-sairaanhoitaja. Hän oli muun muassa Katariina Mäkelän ja Miika Mäkelän kollega. Hän yllätti Jenni Vainion sairaalasta esittämällä lääkäriä, mutta ei tuntenut häntä, kun Jenni oli mennyt etsimään Miikaa. Kerran Lasse Sievinen raivosi Moilaselle, kun Lassen verikokeiden tuloksia ei tutkittu nopeasti.


text: Tuntematon naispuolinen sijaistarjoilija esiintyi sarjassa vuoden 2009 kauden päätösjaksossa ja tätä edeltävässä jaksossa. Hän oli töissä Isabella Holmin sijasta Ismon ja Sallan häissä, kunnes menehtyi Kentaurin räjähdyksessä.


text: Nappe (es. Olavi Uusivirta, 2002) myi Markus Ekholmille huumeita, joiden yliannostuksen aiheuttamaan sydänkohtaukseen tämä lopulta menehtyi.


text: Nea oli keväällä 2012 kahdessa jaksossa esiintynyt tyttö, jonka kanssa Tale harrasti seksiä ostoskeskuksen vessassa, koska Janne oli järjestänyt heille treffit. Tale sai Nealta satiaiset. Myöhemmin satiaiset tarttuivat Matleenaan ja Heidiin.


text: Niko Bergman (es. Tero Autero, 2000) oli valokuvaaja, joka seurusteli jonkin aikaa Kalle Laitelan kanssa, kunnes hän tajusi Kallen olevan ihastunut Saku Saliniin. Niko kertoi asiasta myös Sakulle, mistä aiheutui riitaa Kallen ja Sakun välille.


text: Nina (es. Veera Tiainen, 1999) oli Saku Salinin tyttöystävä. Nina oli myös Kristiinan paras ystävä. Suhde kuitenkin loppui Sakun jätettyä Ninan tajuttuaan rakastavansa Miia Laitelaa.


text: Noa Okada (es. Tung Bui, 2009–2010) on japanilais-suomalainen nuori mies, joka tuli Helsinkiin vaihto-oppilaana tarkoituksenaan oli muuttaa Isabella Holmin luokse asumaan, mutta Isabellalle tämä ei sopinutkaan, sillä hän oli allekirjoittanut asumissopimuksen huolimattomasti päästäkseen eroon Oona Kivirannasta, joka ei lähtenytkään vaihto-oppilaaksi. Noa muutti asumaan Taalasmaille ja ihastui Oonaan. Miro Holm suuttui Noalle, kun hän ja Oona suutelivat. Noan äiti on suomalainen, joten Noa osaa puhua sujuvasti suomea.


text: Nooalaistyttö Vuokko (es. Helmi Seppälä, 2000) oli mukana Toivo Karhun johtamassa Nooalaislahkossa. Vuokko oli Toivon uskottu apuri. Miia Laitelan kadottua Vuokko kuitenkin kielsi tietävänsä mitään Miiasta tai koko lahkosta, vaikka olikin Toivon palattua jälleen mukana Nooalaisten toiminnassa.


text: Nuutti Seppä (es. Julian Riikonen, 2017) oli yläkouluikäinen poika, jonka Nella Tamminen näki raitiovaunussa keväällä 2017. He hymyilivät toisilleen ja Nuutin lähdettyä ratikan kyydistä Nuuttiin jo ihastunut Nella yritti ottaa pojasta kuvan löytääkseen tämän uudelleen. Epätoivoisesti Nuuttia etsinyt Nella meinasi jo luovuttaa, kunnes kesäkuussa 2017 Nuutti siirtyi Nellan, Violan ja Benjaminin luokalle ja jatkoi myöhemmin opiskelua samaisessa lukiossa näiden kanssa. Vuoden 2017 syksyllä Nella ja Nuutti suutelivat ja alkoivat seurustelemaan, mutta erosivat miltei heti Nellan isän ja Nuutin vanhempien kielteisestä suhtautumisesta heidän seurustelemistaan kohtaan. Viola Helenius yritti vaikeuttaa Nuutin ja Nellan välejä kostoksi Nellalle siitä, että tämä oli aiemmin ihastunut Severiin. Nellan ja Nuutin eron jälkeen Nuuttia nähtiin sarjassa yhä vähemmän, kunnes hän katosi nuorten kuvioista kokonaan.


text: Oikea Isabella Bettina Holm (es. Krista Nyman) oli vuonna 2014 Isabella Holmin eli Pirjo Luokkasen takaumissa hetken aikaa esiintynyt henkilö. Pirjo (nykyinen Isabella) varasti oikean Isabellan identiteetin, kun hän putosi koskeen.


text: Oiva Jalonen (es. Kari Kinnaslampi, 2000) on Pihlajakadulla vieraillut hometarkastaja, joka kellaria tutkiessaan löysi Seppo Taalasmaan pontikkapadat. Seppo tarjosi hänelle pontikkaa ja he joivat sitä yhdessä. Riemu loppui lyhyeen, kun Jalonen löysi Silja Salinin piilottamat huumeet kellarista ja uhkasi raportoida asiasta eteenpäin. Asia saatiin kuitenkin sovittua eikä Seppo joutunut vastuuseen Siljan huumeista.


text: Olli Neuvonen (es. Aku Ojala, 2008) toimi väkivaltaisten miesten tukiryhmän ryhmänohjaaja. Ismo Laitela kävi kyseisessä ryhmässä puhumassa väkivaltaisuudestaan ja tapaamisen jälkeen Olli suositteli Ismolle yksilöterapiaa.


text: Opettaja Jeskanen (es. Arja Pekurinen, 2008) toimi Pihlajakadun lähettyvillä sijaitsevan koulun äidinkielen opettajana, kun sarjaan saapunut Miro Holm päätyi samalle luokalle Oona Kivirannan, Sofia Salinin ja Joonatan Sievisen kanssa. Pian tämän jälkeen hän jäi eläkkeelle ja hänen tilalleen äidinkielen opettajaksi saapui Veera Puolakka.


text: Outi (es. Hanna Koistinen, 2000) oli Valtteri Elovirran edustusvaimo, jolle Valtteriin ihastunut Kalle Laitela oli mustasukkainen. Kallelle kuitenkin selvisi, että Outi on itse lesbo eikä näin ollen kiinnostunut Valtterista. Hän myös järjesti Kallelle treffit Valtterin kanssa.


text: Paavo Portinen (es. Marko Reinola, 2001) vuokrasi Salineille mökkiään. Hän oli paikalla, kun Hanna ja Aleksi Salin saapuivat etsimään Jukka Salinia mökiltä tämän taidenäyttelyn jälkeen. Hetkeä aiemmin Jukka oli käynyt mökillä ja Portinen oli tietämättään antanut Jukalle vihjeen Hannan ja Aleksin salasuhteen paikkansapitävyydestä ja siitä, milloin Sofia sai alkunsa, mainitessaan siitä, kuinka noin vuotta aiemmin Aleksi oli saapunut Hannan turvaksi mökille Jukan yllättävän työmatkan aikaan. Portisella oli Mooses-niminen koira.


text: Pamela Johansson (oikealta nimeltään Päivi Juppunen, es. Kirsti Väänänen, 1999) oli Ismo Laitelan hetken ihastus ja heillä oli lyhyt suhde. Loppujen lopuksi suhde päättyi siihen, kun Pamela petti Ismoa Martti Viljasen kanssa ja ilmoitti, että heidän suhteensa on ohi.


text: Pasi Ruotsalainen (es. Petri Manninen, 1999) on Aki Nikkisen entinen rikollistuttava, joka muun muassa myi Barbaariin alkoholia alle tukkuhintojen. Pasi seurusteli Jenni Vainion kanssa, ja kun Jenni tajusi Pasin rikollisen taustan ja tahtoi erota, Pasi raiskasi hänet. Lopulta Pasi joutui vankilaan.


text: Pentti Koura (es. Jukka Kärkkäinen, 1999) on Tyyne Puustisen murhaa yhdessä rikoskomisario Susanne Viidan ja rikostutkija Antero Tuppuraisen kanssa tutkinut poliisi.


text: Pinja on vuonna 2013 sarjassa esiintynyt henkilö. Hän työskenteli Majatalo Amandassa tarjoilijana ja oli muun muassa Heidi Aaltosen työkaveri.


text: Pirita Salonius (es. Maija Rissanen, 2016, 2017–2018) on terapeutti, joka on saapui sarjaan auttaessaan Sebastian Vuorelaa ja myöhemmin Sergei Kuulaa. Sebastian ja Pirita päätyivät sänkyyn, kun Sebastian kävi uudelleen puhumassa ongelmistaan tälle. Joulukuussa 2017 poliisi Linda Eerikäinen kävi hänen vastaanotollaan. Selvisi, että Lindan isä Aaro Vaalanne ja Pirita tunsivat toisensa jo entuudestaan. Aaro käski Piritaa puhumaan Lindalle niin, että tämä antaisi Aarolle anteeksi. Keskustelun seurauksena Aaro suuteli Piritaa ja myöhemmin pari päätyi sänkyyn useamman kerran, kunnes Pirita sittemmin katosi sarjan tapahtumista.


text: Pekka Ilmari Toroppa (es. Juho Lehto, 2014) on mies, jota Iida Mustonen luuli isäkseen. Iida ei ollut missään tekemisissä isänsä kanssaan lapsuudessaan, mutta Maria-äitinsä kuoleman jälkeen Iida halusi tietää kuka hänen isänsä on. Muutaman väärän henkilön jälkeen Janne löysi Pekan, vaikka Iida oli jo päättänyt lopettaa isänsä etsimisen. Iidan ja Pekan ensitapaamisen jälkeen he lähentyivät nopeasti. Iidan ja Jannen eron jälkeen Iida lähti Pekan mukana Asikkalassa sijaitsevalle mökille. Mökillä Pekka paljasti Iidalle, ettei hän olekaan Iidan isä vaan olevansa rakastunut tähän. Iidan yrittäessä paeta Pekka lukitsi hänet talonsa kellariin. Lopulta hän järjesti siellä itselleen ja Iidalle häät, josta Iida pakeni aiheuttamalla tulipalon heittäessä kynttilän tämän päälle. Iida lukitsi oven lähtiessään. Myöhemmin selvisi, että palokunta oli onnistunut pelastamaan Pekan palavasta talosta ja Pekka joutui vankilaan.


text: Pekka esiintyi myös spin-off-sarjassa "Young Girl, Dream Girl", missä hän paljastui Jannen hoitotädin Sirkan pojaksi. Kun Janne oli kavereiden kanssa isänsä mökillä, Sirkka oli vankilasta karanneen Pekan kanssa samassa juonessa ja piti Jannea, Iidaa sekä heidän kavereitaan mökillä vankina. Lopulta Janne surmasi Pekan jousipyssyllä. Lopulta kaikki spin-off-sarjan tapahtumat paljastuivat Iidan uneksi eli Pekka ei todellisuudessa kuollut.


text: Pete (es. Matti Simola, 1999) on sarjassa esiintynyt juoppo, joka asui tehdashallissa, jonne Silja Salin lähti etsimään kadonnutta Tommi Tiihosta. Siljan alettua uhkailemaan Peteä tämä vangitsi Siljan tehdashalliin, mutta päästi tämän lopulta pois. Myöhemmin Pete auttoi Siljaa löytämään Tommin, mutta kyseessä oli Peten vanhempi miespuolinen Tommi-niminen ystävä eikä Siljan etsimä Tommi.


text: Pete Niiranen (es. Teemu Palosaari 2006–2007) seurusteli hetken aikaa Katri Sievisen kanssa. Katri oli todella rakastunut Peteen, kunnes Pete raiskasi hänet heidän juututtuaan hissiin.


text: Peter Grynqvist (es. Jouko Uusipato, 2009) oli galleristi ja Isabella Holmin tuttava hienostopiireistä. Peter oli suuri taiteen ystävä. Peter oli homoseksuaali ja iski silmänsä Kari Taalasmaahan, koska luuli Karia homoksi.


text: Petra (es. Johanna Tukiainen, 2007) nähtiin sarjan yhdessä jaksossa Kentaurissa viettämässä iltaa Marin kanssa. Kyseessä on se Mari, joka halusi päästä julkisuuteen Seppo Taalasmaan avulla. Hän ja Petra yhdessä keskustelivat siitä, kumpi hurmaa Sepon ja päätyivät Mariin.


text: Petra Kettunen oli sarjassa vaihtelevasti vuosina 2009–2012 esiintynyt vanhempi johtajaylilääkäri. Kettunen oli Miika Mäkelän kollega. Hän piti Katariina Mäkelälle työhaastattelun ja Katariina pääsi töihin. Myöhemmin johtajaylilääkärin virkaan nousi Kettusen sijasta Kalle Laitela ja Kettunen jäi eläkkeelle.


text: Petra Rinne (es. Vera Kiiskinen, 2000–2001) oli Aleksi Salinin mielenterveysongelmista kärsinyt tyttöystävä, joka kidnappasi Sofian. Hän menehtyi kidnappauksen yhteydessä sattuneessa auto-onnettomuudessa. Petra oli tutustunut Salinien perheeseen jo keskolassa, jossa ennenaikaisesti raskausmyrkytyksen seurauksena syntynyt Sofia oli ollut hoidossa ja Petra oli hoitanut häntä.


text: Petteri Virtanen (es. Markku Pajurinen, vaihtelevasti vuosina 2003–2010) oli yksi Stellans-ketjun omistajista, joka vieraili sarjassa ajoittain eikä ollut siis vakituinen hahmo. Vuonna 2007 hän kävi huomauttamassa Seppo Taalasmaata siitä, että kauppaa tulee pitää auki kauppaketjun laatimien aukioloaikojen mukaisesti eikä kauppaa voi sulkea milloin huvittaa, saatuaan asiakaspalautetta aiheesta. Myöhemmin, kun Salla Laitela riehui Stellansissa heittelemällä mandariineja, yksi mandariini osui Petteriin.


text: Pertti ”Vemmu” Pihlaja (es. Sami Lanki, 2000) oli seksuaalirikollinen ja Aki Nikkisen sellikaveri. Vemmu ihastui Jenni Vainioon löydettyään Akin tavaroista tämän valokuvia. Hän työskenteli Barbaarissa. Hän yritti kaapata Ismon valinnassa asioineen Jennin ja uhkasi pistoolilla Ismoa, mutta Kalle Laitela onnistui tainnuttamaan Vemmun. Pian Vemmu joutui takaisin vankilaan.


text: Piia Neuvonen on sarjassa vuonna 2011 esiintynyt psykologi, joka tutki Severiä.


text: Pipsa Tiilikainen (es. Nina Jääskeläinen, 2005–2006) työskenteli kuntosalilla kunto-ohjaajana. Hänellä oli suhde Ismo Laitelan kanssa.


text: Puli (es. Antti Ahtinen, vaihtelevasti vuosina 2007–2008) oli peluri ja alkoholisti, joka osallistui Ismo Laitelan kanssa samoihin pokeripeleihin yömajalla ja uhkaili siellä Ismoa pelikavereiden kanssa. Seuraavana aamuna Ismo yritti varastaa yömajalla Pulin rahat ja lopulta Puli pahoinpiteli Ismoa kaveriporukalla. Sittemmin Puli osti Sofia Salinille viinaa.


text: Päivikki Helander (es. Sinikka Moilanen, 2000, 2001) oli Sakun, Kallen, Chiqin ja Miian silloisen koulun rehtori, josta käytettiin yleisesti nimitystä Helander. Saku kutsui tätä myös natsi-Helanderiksi eikä tullut toimeen tämän kanssa. Saku myös potkaisi suutuspäissään Helanderin autosta ikkunan rikki ja myöhemmin vahingossa rikkoi samaisesta autosta takavalon. Saku jäi kiinni teostaan, mutta pelastaakseen Sakun pinteestä paikalle sattunut Miia tekeytyi syylliseksi eikä tapauksesta koitunut kellekään mitään seurauksia. Näiden tapausten lisäksi Helander otti Miian syksyllä 2001 puhutteluun, sillä luuli tämän käyttävän huumeita Ken Ojalan puheiden ja Miian sekavan käytöksen takia. Lopulta selvisi, että Miian sekava käytös johtui Miian migreeni- ja huimauskohtauksista, jotka taas johtuivat Miian aivokasvaimesta.


text: Raivo Vihkama (es. Antero Nieminen, 2003) oli hämärämies, joka teki Toni Veijalaisen kanssa pimeää bisnestä. Myös Camilla Mustavaara oli hänen kuvioissa mukana. Toni oli velkaa Raivolle suuria summia. Toni ei maksanut Raivon ja muiden rikollisten vaatimaa summaa, näin ollen Raivo miehineen hukutti Tonin.


text: Rami Hirvonen (es. Jussi Ollila, 2001) oli Miia Laitelan tuttu, jonka Miia tapasi asuessaan hetken aikaa Lontoossa. Rami kuvitteli Miian olevan kiinnostunut hänestä enemmän kuin ystävänä ja rupesi soittelemaan Miialle parin tunnin välein ja seurailemaan tätä. Miia sai tarpeekseen Ramin ahdistelusta ja palasi Suomeen, mutta mies seurasi tätä Suomeen saakka. Rami oli jo kerran aiemmin heittäytynyt väkivaltaiseksi ja Miia pelkäsi Ramia eikä uskaltanut liikkua yksin kotinsa ulkopuolella. Miia lukittautui jopa häkkivarastoon ettei Rami saisi tyttöä kiinni. Miian suuri rakkaus, Saku Salin, sai Miian pelastettua Ramin ja lopulta Rami luovutti Miian suhteen Sakun ja Miian alettua seurustella, tosin loppuajan he vain esittivät Ramille olevansa yhdessä, koska heillä oli keskinäisiä riitoja, mutta Saku halusi suojella Miiaa Ramilta.


text: Ramona Moriha (es. Nina Mamila, 2008) tutustutti Ami Vainion meditaation pariin. Kun Amin poika Niko Vainio ja tämän ystävä Oona Kiviranta näkivät Amin juttelevan Ramonan kanssa, he luulivat, että Ramona on Amin uusi tyttöystävä. Lopulta paljastui, että Ramona ohjaa ryhmää, jonka kanssa Ami kävi meditoimassa läheisessä puistossa. Myöhemmin Ramona pyysi Amia lähtemään ryhmän mukana Thaimaahan perustamaan henkisen kehityksen yhteisöä. Aluksi Amin vastaus oli kieltävä, mutta myöhemmin keväällä 2008 hän päätti muuttaa Thaimaahan ryhmän kanssa.


text: Rampe (es. Sami Haavisto, 2014) oli sarjassa esiintynyt rikollinen ja Sergei Kuulan vanha tuttu, joka houkutteli ja jopa uhkaili Sergeitä tekemään yhteistyötä.


text: Rasmus (es. Miro Tuomi, 2007–2008) oli Niko Vainion, Oona Kivirannan, Sofia Salinin ja Joonatan Sievisen luokkalainen. Hän kiusasi Nikoa siitä, että tämä melkein hukkui uintiharjoituksissa. Rasmus oli ikään kuin kiusaajajengin "johtaja", joka sai muut mukaan kiusaamiseen. Hän osallistui myös itse fyysiseen kiusaamiseen, kuten Nikon uittamiseen vessanpöntössä.


text: Rauni Koivukuja (es. Karoliina Kudjoi, 1999–2001) oli luterilaisen kirkon pastori, joka seurusteli Ismo Laitelan kanssa. Rauni tapasi Ismo Laitelan ollessaan vihkimässä Jukka ja Hanna Salinia. Suhteen johtaessa kihlautumiseen iloinen Rauni alkoi suunnitella kirkkohäitä. Esille nousi Ismon usko Jumalaan; tämä kovia kokenut, muun muassa vaimonsa syöpään menettänyt mies ei ollut uskossaan Raunin tavoin vahva. Tämä vaikeutti omalta osaltaan parin elämää. Suhteestaan Ismoon epävarma Rauni lähti pian lähetystyöhön Angolaan.


text:
Angolassa Rauni rakastui toiseen lähetystyöntekijään. Suhde kaksikon välillä ehti kuitenkin niin pitkälle, että Rauni halusi purkaa kihlauksensa Ismon kanssa ja lähetti kihlasormuksen hänelle takaisin Suomeen. Ennen kuin Ismo ehti vastaanottaa kirjettä, oli Rauni muuttanut mieltään ja palasi Suomeen. Yritettyään kiivaasti salata suhteensa toiseen mieheen Rauni joutui kuitenkin paljastamaan kaiken Ismolle, joka vakuutti ymmärtävänsä ja tunnusti hänkin pettäneensä Raunia. Tietämättä Ismon valehdelleen Rauni jätti tämän. Rauni kuuli totuuden naiselta, jonka kanssa Ismo muka oli häntä pettänyt.
Rauni ja Ismo päättivät yrittää uudemman kerran ja aloittaa puhtaalta pöydältä. Ismo oli innokas hankkimaan lapsia, mutta aiemmassa avioliitossaan sitä epätoivoisesti yrittänyt Rauni ei halunnut enää käydä läpi samaa tuskaa. Ismo löi Raunia nähtyään kuvan Angolan rakkaasta, Lucienista, joka oli tummaihoinen eikä Ismo voinut sietää sitä. Rauni sai tarpeekseen ja jätti Ismon, joka vielä viimeisenä oljenkortenaan turvautui esittämään itsetuhoista. Ismo jätti Raunille lappusen, jossa kertoi tekevänsä itsemurhan. Huolestunut Rauni löysi Seppo Taalasmaan avulla Ismon, joka seisoi sillankaiteella. Yhdessä he ”saivat” Ismon luopumaan aikeistaan. Myöhemmin Ismo uskoutui Sepolle juonestaan. Rauni ja Ismo palasivat yhteen ja Ismo aloitti jälleen puheet perheen perustamisesta ja omakotitalon hankkimisesta maaseudulta. Rauni yritti sinnitellä paineidensa kanssa, mutta lopulta Ismon vaihdettua heidän Pihlajakadun asuntonsa Keravan omakotitaloon hän päätti eroavansa Ismosta lopullisesti ja poistui sarjasta.


text: Rauno omisti silloisen dAmDaM-kahvilan. Myöhemmin hänen vanha tuttu Sergei Kuula osti kahvilan häneltä ja alkoi pyörittää siinä samalla huumekauppaa. Sergein jouduttua vankilaan, kahvilan osti siellä työskentellyt Jiri Viitamäki ja muutti kahvilan nimen Cafe Mooseksi.


text: Rekkamies Jugoslaviasta esiintyi sarjassa alun perin vuonna 2008 ja myöhemmin vaihtelevasti. Ismo Laitelan ja Elsa Toivion oli tarkoitus lähteä Karjalaan. Ismo löysi Elsan sammuneena kaupasta ja Elsa kuoli. Kyseessä oli sepelvaltimotauti. Myöhemmin vuonna 2012 hänet nähtiin sarjassa Motelli Ruskassa, mihin Paula Sievinen, Anni Vatanen pantiin panttivankeiksi. Mukana oli myös Severi Sievinen. Myöhemmin mies poistui sarjasta ja lopulta Aaro joutui pidätetyksi.


text: Reima Syvärinen (es. Pertti Roisko, 2004, 2005) omisti Vantaalla sijaitsevan Syväri-nimisen baarin, jossa Katja Vainio oli jonkin aikaa töissä. Katja ei halunnut perheensä löytävän itseään, ja Reima suojeli ystävänsä salaisuutta. Lopulta Katja palasi takaisin kotiin ja Reima jäi pyörittämään baariaan. Myöhemmin hänet nähtiin lyhyesti Ullan ja Sepon käydessä tanssimassa Reiman järjestämissä nostalgisissa levytansseissa.


text: Reino oli sarjassa vuonna 2013 esiintynyt henkilö. Hän oli Larin isän Ilkan työkaveri ja Lotan isä.


text: Repe Suorsa (es. Jan Fyhr, 2000) oli Kalle Laitelan tuttu, joka maksoi Kallelle rahaa heidän yhdessä viettämistään öistä.


text: Rikoskonstaapeli Hyttinen (es. Juha Poikela, 2009, 2011–2012) oli sarjassa vaihtelevasti esiintynyt poliisi. Hänen kuulusteli Sebastian Vuorelaa, joka löysi Aino Kaukovaaran merenrannalta. Lisäksi hän tutkii muun muassa Kentaurin räjähdystä ja Maria Mustosen yliajoa. Hän oli myös Antti Polvijärven työkaveri.


text: Roni Jalava (es. Henri Kaisla, 2012–2013) oli Talen vanha kaveri Tampereelta ja oli tullut etsimään vuokra-asuntoa Helsingistä väittäen päässeensä opiskelemaan kuvataidelukioon. Hänet nähtiin ensi kerran, kun tämä otti kiinni varkaan, joka oli varastanut Matleena Rintalan laukun. Hän ihastui ensisilmäyksellä Matleenaan ja Matleena Roniin. Roni joutui pettymään kun näytti, että Matleena valitsee Talen hänen sijastaan, mikä paljastuikin silkaksi vahingoksi. Kun Matleena alkoi seurustella Ronin kanssa, Tale sai selville, että Ronin pitäisi opiskella lontoolaisessa sisäoppilaitoksessa. Muuten Roni ei saisi euroakaan isoisänsä mittavasta perinnöstä. Syksyllä 2013 Marianna Kurki ilmiantoi Ronin olinpaikan tämän vanhemmilleen, jotta hän voisi muuttaa Heidin kämppikseksi ja Ronin isä tuli hakemaan poikansa takaisin Tampereelle.


text: Roope on sarjassa syksyllä 2009 esiintynyt poika. Roope oli Pepin, Oonan, Heidin, Joonatanin ja Miron kanssa samalla luokalla. Roope oli Emilian poikaystävä, mutta yritti iskeä Peppiin kotibileissä. Lopulta Emilia jätti Roopen kun Peppi ja Roope päätyivät sänkyyn.


text: Roope Hänninen (es. Juuso Väätäinen, 2002-2003) työskenteli Club Geelissä baarimikkona ja esiintyi satunnaisesti sarjassa.


text: Rosmarine Duncker (es. Mirja Oksanen, 2018) on Mustavaarojen rikas tuttu, joka tuli Taalasbiiliin korjauttamaan autonsa. Hän iski silmäsä Kari Taalasmaahan ja yritti houkutella tämän kanssaan sänkyyn.


text: Rönkkö (es. Joni Saarela, 2014) oli rikollinen joka haki apua Katariina Mäkelän salaklinikalta ja päätyi uhkailemaan Katariinaa. Sebastian Vuorela ja Sergei Kuula hoitivat Rönkön vankilaan, josta Rönkkö suuttui ja lupasi kostaa. Myöhemmin Rönkkö karkasi vankilasta ja tuli Katariinan salaklinikan hyväntekeväisyysjuhliin, jossa aloitti ammuskelun. Katariina ampui Rönkköä, mutta tämä selvisi. Ammuskelun jälkeen Rönkköä ei olla sarjassa nähty.


text: Saini Perälä (es. Leena Rapola, 2007, 2008) on Maarit Salinin kahden toistaiseksi uusimman kirjan kustannustoimittaja. Kun "Johan sopan keitin"-kirja julkaistiin, hän vaati, että Ulla ja Seppo Taalasmaan on oltava yhdessä julkaisutilaisuudessa. Tilaisuus päättyi Ullan yllätyskosintaan, johon Seppo vastasi kieltävästi. Myöhemmin Aaro Vaalanteesta kertovan "Murhamaisterit"-kirjan julksisutilaisuudessa Perälä toi Paula Sievisen vastoin tämän tahtoa julkisuuteen. Paula nimittäin oli yksi kirjan päähenkilöistä, mutta hänen nimensä oli muidenkin henkilöhahmojen mukaisesti muutettu.


text: Sarjassa tuntematon sairaanhoitaja nähtiin sarjassa vaihtelevasti. Hänet nähtiin ensimmäisen kerran jo vuonna 2004 ja sittemmin vuosina 2010–2014. Vuonna 2004 hän hoiti Seppo Taalasmaan sydänkohtausta. Myöhemmin oli muun muassa Katariina ja Miika Mäkelän kollega. Hän on ollut myös ylilääkärin sijainen ja hoitanut ylilääkärin tehtäviä. Vuonna 2010 hän huomasi Ismo Laitelan pernaleikkauksen virheen, eli sisälle unohtuneen sideharson, mikä aiheutti Ismon leikkaushaavan tulehduksen ja verenmyrkytyksen. Hän käsitteli myös Ismon syövän tilannetta ja Katariinan hämäriä työkuvioita sairaalassa. Syksyllä 2013 Ismon pyörtyttyä kadulla ja saatuaan verenmyrkytyksen hän otti Ismon sairaalassa vastaan. Helmikuussa 2014 hän kertoi Ismolle, että Ismo on täysin parantunut syövästä. Hän oli myös mukana muutamissa johtokunnan kokouksissa. Kun Kalle halusi ottaa Larin mukaan työmatkalle Intiaan, mutta hänen mielestään idea ei ollut hyvä sairaalan kannalta ja hän kieltäytyi Kallen pyynnöstä saada ottaa Lari mukaan.


text: Sami Kosonen (es. Rauli Ylitalo, 2015–2019) oli ammatiltaan poliisi. Sami nähtiin ensimmäisen kerran jo silloin, kun Aaro Vaalanne antautui poliisille. Hänet tunnettiin tällöin Linda Eerikäisen kollegana ja ystävänä. Sittemmin Kosonen on ollut mukana tutkimassa muun muassa Heikki Pohjosen murhaa, Elias Vikstedtin kuolemaa sekä Anton Heleniuksen katoamista. Keväällä 2017 hän tapasi baarissa Kalle Laitelan ja esittäytyi tälle nimellä Petteri. Baari-illan jälkeen hän vangitsi Kallen kellariinsa. Se kuitenkin paljastui valheeksi, sillä oikeasti he halusivat napata Mikael Salon.


text: Myöhemmin Sami kävi Kallen kanssa treffeillä ja pari suuteli. He alkoivat seurustelemaan, mutta Samin saatua tietää Kallen alkoholiongelmasta hän hyvästeli Kallen. Myöhemmin he sopivat riitansa ja yrittivät tulla toistensa kanssa toimeen, mutta Kallen saunassa suorittaman "koskettelun" takia heidän välinsä olivat taas poikki. Sittemmin he jatkoivat seurustelua, vaikka kummatkin olivat Tinderissä ja Kalle tapasi siellä toisia miehiä.


text: Sami lähti vaarallisen rikollisen perään ja hänen työparinsa loukkaantui. Myöhemmin Sami törmäsi samaiseen rikolliseen ja tämä puukotti häntä. Puukotuksen jälkeen Sami muutti Kallelle, mutta parannuttuaan hän muutti jälleen pois Kallen luota. Sami ja Kalle jatkoivat yhdessä, mutta erosivat Kallen myönnettyä Samille, että hän oli pettänyt tätä ja tartuttanut klamydian. Myöhemmin he kuitenkin palasivat yhteen. Kalle on tosin kiinnostunut myös ex-poikaystävästään Larista eikä tiennyt, mitä hänen pitäisi tehdä Kososen suhteen.


text: Kosonen murhattiin jaksossa 3500. Ulla Taalasmaa löysi Kososen puukotettuna hissistä varhain aamulla. Murhaajaksi paljastui Tyyne Puustisen lapsenlapsi, Tero Puustinen. Tero Puustinen oli Kalle Laitelan alainen, jonka kanssa oli pettänyt Samia ja sitä kautta saanut klamydian, jonka tartutti tietämättään Samiin. Murhan motiiviksi selvisi Teron pakkomielle Kalleen. Kalle oli juuri ennen murhaa antanut potkut laitoshuoltajana työskentelevälle Terolle, joka vielä potkujen jälkeenkin ahdisteli Kallea. Tero saapui Kallen oven taakse, jossa Sami oli ruuvaamassa nimikylttiä oveen parin muutettua yhteen. Sami pyysi Teroa poistumaan ja saattoi hänet hissiin, jossa Tero puukotti Samin kuoliaaksi. Puustisen sormenjäljet murha-aseessa paljasti tekijän. Tero Puustinen myönsi myös tappaneensa mumminsa, Tyyne Puustisen.


text: Sami Pajola (es. Tommi Saarinen, 2006–2008) oli Heli Sievisen koulukaveri, jonka kanssa hän ystävystyi. Sami oli homoseksuaali ja auttoi Heliä tulemaan ulos kaapista. Sami työskenteli Kentaurissa, kunnes muutti pois Helsingistä.


text: Sari (es. Jutta Lehtinen, 2001) on kahden jakson ajan sarjassa esiintynyt naispuolinen henkilö, joka oli mukana Aleksi Salinin ja tämän silloisen naisystävän Petra Rinteen tupaantuliaisissa. Hänen kanssaan samassa porukassa oli Tupu, joka tartutti Saku Salinille klamydian.


text: Sari Järvenpää (es. Sonja Pekkola, 2001–2002) toimi Miia Laitelan omalääkärinä tämän saatua tietää sairastavansa syöpää. Hän keskusteli Miian kanssa ja hoiti tämän sairauteen liittyviä asioita. Tohtori Järvenpäätä ei juurikaan kutsuttu nimeltä sarjassa.


text: Seireeni (es. Martina Aitolehti 2015, 2016, 2018) on Camilla Mustavaaran palkkaama palkkamurhaaja, joka murhasi Heikki Pohjosen. Myöhemmin Seireeni uhkasi Ismo Laitelaa tämän kodissa, koska halusi saada selville, missä Liisa Salo on. Camilla soitti Seireenille vuonna 2018 esitetyssä jaksossa ja palkkasi tämän murhaamaan Aki ja Alissa Nikkisen. Sanni Taalasmaa onnistui vahingossa estämään Akia juomasta myrkytettyä viiniä, mutta Alissa juotuaan myrkytetyn viinin joutui sairaalaan teho-osastolle ja vaipui koomaan. Saatuaan Camillalta palkkansa tästä murhasta, joka tosin jäi vain yritykseksi, Seireeni poistui jälleen kuvioista.


text: Selina (es. Heidi Hilpinen, 2014, 2015) oli Marianna Kurjen nuoruuden ystävä, joka vajosi psykoosiin hänen erottuaan poikaystävästään. Selina asui tänä aikana Mariannan kanssa ja näin ollen kaikki syyttivät Mariannaa Selinan tilasta. Selina ei koskaan parantunut ennalleen.


text: Selinan äiti (es. Annina Rubinstéin, 2014, 2015) pitää huolta psykoosiin vajonneesta tyttärestään. Selinalla ja tämän äidillä oli ennen Selinan sairastumista lämpimät ja rakastavat välit. Myöhemmin Selinan äiti syytti Raakelin tytärtä Mariannaa pettymisestä.


text: Sinna Jokinen (es. Susa Saukko, 2002) oli Aleksi Salinin koulukaveri, joka oli jonkin aikaa Sofia Salinin hoitajana. Hoidellessaan Sofiaa ja ollessaan sitä kautta myös tekemisissä Aleksin kanssa hän ihastui Aleksiin ja pari vaihtoikin muutaman suudelman, mutta mitään suurempaa heidän välilleen ei kehittynyt, vaikka Sinna olisikin niin halunnut.


text: Siponen (es. Juhani Rajalin, 2012) oli sarjassa esiintynyt kirurgi ja Katariina Mäkelän kollega.


text: Siru Koivisto (es. Heli Sirviö, 2005) oli SnowTeamilla töissä sihteerinä. Hänellä oli ollut pomonsa Ossi Puolakan kanssa yhden yön juttu. Elina Taalasmaan, joka käytti vielä silloin sukunimeä Ekholm, päästessä SnowTeamiin töihin Siru tuli katkeraksi pomonsa Elinaan kohdistamasta huomiosta. Kun Elinan piti esitellä asiakkaille piirtoheittimen kautta esitystä ruokatarjoilusta, Siru oli kirjoittanut esille laitettavalle kalvolle "Elina Ekholm on lutka, joka nai pomoaan". Tästä seurauksena oli se, että niin Elinan kuin SnowTeaminkin maine meinasi kärsiä. Kun Ossi sai tietää, kuka kalvon tekemisen takana oli, hän antoi Sirulle potkut. Lopulta paljastui, että kalvo oli osoitettu kostoksi Ossille. Siru oli korviaan myöten rakastunut Ossiin ja valehteli Elinalle, että Ossi oli pakottanut Sirun tekemään abortin, kun tämä oli tullut raskaaksi. Se ei kuitenkaan ollut totta vaan yksi uusi tapa kostaa Ossille se, ettei tämä rakastanut Sirua.


text: Sirviö (es. Aku Laitinen, 2013) oli Heiskasen kätyri ja vankilakaveri, joka nähtiin sarjassa maaliskuussa 2013. Sergei ja Sebastian kaapasivat vahingossa tämän lapsen, luullen sitä vainoojan eli Heiskasen lapseksi. Heiskanen kuitenkin kertoi, että se ei ollutkaan hänen lapsensa. Kun Sebastian ja Sergei veivät lapsen takaisin, Sirviö pääsi selville kaappauksesta ja hyökkäsi Sergein kimppuun, mutta Sergei ja Sebastian pääsivät karkuun.


text: Simo Hakala (es. Antti Vappula, 2001) oli Ken Ojalan koulukaveri, joka Kentsun johdolla yhdessä heidän kaveriporukkansa kolmannen osapuolen Vesa Oittisen kanssa kiusasi Teemu Korhosta koulussa ja jonkin verran myös koulun ulkopuolella. Alettuaan seurustelemaan Teemun kaksoissiskon Aamu Korhosen kanssa Kentsu kuitenkin käski Simoa ja Vesaa lopettamaan Teemun kiusaamisen.


text: Simo Heikinjuntti (es. Jussi Johnsson, 2003, 2004) on Laura Kivirannan lapsuudenystävä Kempeleeltä. Simo oli ihastunut Lauraan, mutta Laura rakasti silloista miestään Karia eikä Simo koskaan kertonut tunteistaan Lauralle.


text: Skäbä (es. Marko Äijö, 2014) oli muusikko, joka esiintyi Moosessa. Skäbä oli myös Maria Mustosen entinen miesystävä. Kun Iida Mustonen etsi isäänsä, hän luuli hetken aikaa Skäbän olevan hänen isänsä.


text: Soile oli syksyllä 2013 sarjassa esiintynyt nuori nainen, joka oli Lari Väänäsen kanssa samassa eheytymisleirillä.


text: Sonja Routa (es. Irina Pulkka, 2000) toimi Katja Vainion psykiatrina.


text: Sonja Remes (es. Tiina Bergström, 1999, 2000) oli Laura Kivirannan työpaikan luonteeltaan utelias sihteeri. Aluksi hän oli kiinnostunut Lauran ja Markus Ekholmin välisestä suhteesta. Myöhemmin hän informoi Lauraa siitä, että Lauran työpaikan johtoportaassa oli saatu tietää siitä, että Lauralla on lapsi, Sauli Kiviranta, josta Laura ei ollut aiemmin kertonut kellekään.


text: Sonya Fadiga (es. Sue Willberg, 2010) seurusteli jonkin aikaa Heli Sievisen kanssa. Helin äiti Paula Sievinen tosin luuli aluksi Sonyan olevan ihastunut hänen mieheensä eli Helin isään Lasse Sieviseen.


text: Stephanie (es. Karoliina Blackburn, 1999, 2000) on sarjassa esiintynyt ilotyttö, jonka ensiesiintyminen nähtiin Jukka Salinin polttareissa. Ensin Toni Veijalainen maksoi Stephanien seuralaiseksi vammautuneelle veljelleen Petrille ja myöhemmin Toni juotti Markus Ekholmin humalaan ja sen jälkeen sai maksoi Stephanielle, jotta tämä viettäisi yön Markuksen kanssa. Toni otti Markuksesta kuvia tämän nukkuessa yhdessä Stephanien kanssa kiristääkseen tätä rikollisissa bisneksissään.


text: Susanna Tapaninen (es. Jatta Ansamaa, 2004) oli Riku Jääskeläisen kihlattu Rakkavaarasta. Susanna oli pettänyt Rikua Ossi Puolakan kanssa, mutta kertoi pettäneensä Rikua vasta saapuessaan Helsinkiin selvittämään asioita Rikun soiteltua hänen peräänsä jo lähemmäs viikon ajan. Susanna ei kuitenkaan kertonut Rikulle, kenen kanssa hän oli tätä pettänyt. Ossille se ei ollut merkinnyt mitään, mutta Susanna oli rakastunut Ossiin ja kuvitteli, että heillä on edessään yhteinen tulevaisuus. Kun Susanna sai näki Rikun ja Katrin suutelemassa, hän tuli siihen tulokseen, ettei hänen ja Rikun enää kannata jatkaa suhdettaan ja he purkivat kihlauksensa, koska kumpikaan ei enää rakastanut toista. Ossikaan ei halunnut suhdetta Susannan kanssa, joten pettynyt Susanna lähti yksin takaisin Rakkavaaraan.


text: Susanne Viita (es. Pirjo Luoma-aho, 1999) on rikoskomisario, joka tutki Tyyne Puustisen murhaa.


text: Tane (es. Mika Lahdenperä, 1999) on sarjassa esiintynyt juoppo, joka asui tehdashallissa, jonne Silja Salin lähti etsimään kadonnutta Tommi Tiihosta. Tanen kaveri Pete vangitsi Siljan tehdashalliin, mutta päästi tämän kuitenkin pois. Myöhemmin Tane auttoi yhdessä Peten kanssa Siljaa löytämään Tommin, mutta kyseessä oli Peten vanhempi miespuolinen Tommi-niminen ystävä eikä Siljan etsimä Tommi.


text: Tanja (es. Metsälintu Pahkinen, 1999) on sarjassa esiintynyt ilotyttö, joka nähtiin Jukka Salinin polttareissa.


text: Tamara (es. Annemari Laaksonen, 2018) on Herukka-strippiklubilla esiintynyt strippari. Gunnar Mustavaaran jouduttuaan humalapäissään Herukkaan, Tamaralla ja Gunnarilla oli yhden illan juttu, jonka aikana Tamara oli ottanut kuvan, jonka avulla saada Gunnarilta myöhemmin rahaa yhdessä vietetystä yöstä. Sittemmin Tamara kiristi Gunnarilta rahaa, jotta kuva ei joutuisi julkisuuteen. Camilla lähti esiintymään Herukkaan stripparina, tuhotakseen kuvan Tamaran puhelimesta, mutta yritykset eivät tuottaneet tulosta. Aki Nikkinen puolestaan yritti iskeä Tamaraa ja sai otettua puhelimen Tamaran rintaliiveistä. Puhelimen saatuaan hän antoi sen lavalla esiintyvälle Camillalle, joka pudotti puhelimen erään asiakkaan juomalasiin. Tämän seurauksena Tamara lähetti Ulla Taalasmaalle saman kuvan isona tauluna. Sen seurauksena Ullalle ja Gunnarille syntyi riita. Lopulta Camilla maksoi Tamaran hiljaiseksi.


text: Taru Saaristo (es. Minna Turunen, 2007) oli Heli Sievisen naisystävä ja opettaja. Hän poistui sarjasta muutettuaan Helin kanssa Ranskaan. Heli jätti Tarun Pariisissa aloittaessaan suhteen Iiris Kaukovaaran kanssa.


text: Teresa Ala-Uotila (es. Sanna-June Hyde, 2004–2006) oli opettaja, joka seurusteli Heli Sievisen kanssa.


text: Teresa toimi alun perin Helin mediakurssin opettajana lukiossa. He olivat opettaja–oppilas-suhteesta huolimatta hyviä ystäviä myös koulun ulkopuolella. Yhteisessä saunaillassa Helin kanssa, Helille selvisi Teresan olevan lesbo. Heli oli hieman järkyttynyt ja vältteli Teresaa jonkin aikaa. Teresan ja Helin ollessa kävelyllä kauden 2005 päätösjaksossa pari päätyi Helin aloitteesta suutelemaan. Suudelman jälkeen Heli tajusi pitävänsä enemmän naisista kuin miehistä ja he alkoivat seurustella. Myöhemmin Teresan entinen naisystävä Kirsi palasi kuvioihin, haluten Teresan takaisin itselleen. Lopulta Teresa jätti Helin ja lähti Kirsin mukana pois Pihlajakadulta.


text: Tero nähtiin sarjassa vuonna 2013 vetämässä eheytymisleiriä, missä Lari Väänänen oli mukana.


text: Tero (es. Daniel Westerholm, 2009) oli Ossi Puolakan ystävä. Peppi Puolakka käytti alaikäisenä hyväkseen Teroa päästäkseen baariin. Terolle hän valehteli olevansa jo täysi-ikäinen. Valheen tultua julki Tero ei enää tavannut Peppiä.


text: Terttu Pirkkola löysi vuonna 2012 esitetyssä jaksossa tien varrelta sattumalta liftaamasta Severi Sievisen, kun poika oli karannut Aaro Vaalanteen ja Anni Vatasen mökiltä. Myöhemmin Aaro uhkasi Terttua ja hänen perhettä, jos ei peruisi lehti-ilmoitusta, missä Aaro oli kaapannut Severin.


text: Tiia oli sarjassa keväällä 2010 esiintynyt seuralaistyttö, jonka Sampo Kaukovaara järjesti Niko Vainion hotellihuoneeseen ja maksoi siitä Tiialle. Sampon taka-ajatuksena oli saada Niko ja Peppi eroamaan, mikä myös onnistui. Lopulta Peppi sai selville Sampon juonen, kun Niko hankki todisteet Tiialta käräyttääkseen Sampon. Sen jälkeen Niko ja Peppi palasivat yhteen.


text: Tiina on syksyllä 2010 sarjassa esiintynyt henkilö, joka roudasi musiikkilaitteita Anna Abreun konsertille tuolloisessa dAmDaM-kahvilassa. Heidi Aaltonen yllätti Tiinan Jirin kanssa sängystä.


text: Tiina Lehti (es. Mirja Oksanen, 2010, 2012) oli sarjassa esiintynyt asianajaja.


text: Tiina Mäki (es. Hanna Lekander, 2007) opiskeli samassa yliopistossa, jossa Taru Saaristo oli opettajana. Taru seurusteli Tiinan kanssa jonkin aikaa, kunnes jätti tämän Helin takia. Tiina halusi pilata Tarun suhteen Heli Sievisen kanssa onnistumatta kuitenkaan lopullisesti suunnitelmassaan.


text: Tiina Rajala (es. Anna Rimpelä, 2013, 2018) on poliisi, joka nähtiin sarjassa ensimmäisen kerran vuonna 2013. Hän tutkii tapahtumaa, jossa Jenni Vainio vaihtoi Cindy Rintalan ja Isabella Holmin vauvat keskenään synnytyssairaalassa. Myöhemmin hän tutkii tapahtumaa, kun Severi Sievinen väitti Ismo Laitelan pahoinpidelleen häntä. Tapaus osoittautui kuitenkin lasvastetuksi. Rajala palasi sarjaan helmikuussa 2018, kun hän sai tietää Linda Eerikäisen ottaneen vastaan lahjuksia.


text: Timi Koivisto (es. Mikael Kokko, 1999) oli Aki Nikkisen hämärä kaveri, joka ryösti Vainiot, koska hänen ex-tyttöystävänsä Jenni Vainio oli lainannut häneltä rahaa eikä pystynyt maksamaan takaisin. Aki ja Markus Ekholm saivat kuitenki Timin palauttamaan tavarat Vainioille, koska Timi oli Akille palveluksen velkaa.


text: Timi Zogu (es. Gazmend Jusufi, 2003–2004) työskenteli baarimikkona yökerho Geelissä. Hän oli Ami Vainion ystävä ja Camilla Mustavaaran työkaveri. Timi hoiti vuoroja myös Barbaarissa.


text: Tippa (es. Jarkko Rantanen, 1999) oli metsämökissä asuva syrjäytynyt erakko, johon Toni Veijalainen törmäsi metsässä. Toni oli viemässä veljeään Petriä kotiin, Petri kuitenkin karkaa metsään ja Toni lähti perään. Veljeksille syntyi riita ja Petri onnistui kolkkaamaan Tonin sekä karkaamaan. Toni lähti tämän perään ja eksyi. Toni päätyi lopulta Tipan mökille ja mies uhkaili Tonia aseella. Myöhemmin Toni ja Tippa joivat pontikkaa ja kertoivat elämän tarinansa. Kävi ilmi että Tipalla oli aiemmin työ ja perhe, mutta perhe hylkäsi hänet, koska tämä piti työtään tärkeempänä kuin heitä, oppien lopulta, että arvojärjestyksessä perheen kuuluu olla ensimmäisenä. Tästä syystä Toni otti myöhemmin loparit töistä.


text: Teemu (es. Johannes Voutilainen, 1999) oli Silja Salinin koulukaveri, jonka Hanna Salin kutsui Salineille syömään. Teemulla oli paljon eriäviä mielipiteitä Siljan isän Jukka Salinin kanssa ja he ajautuivat väittelemään asioista ruokapyödässä. Silja puolusti Teemua, mutta ruokailun jälkeen Teemun alettua katsomaan jääkiekko-ottelua televisiosta yhdessä Jukan ja Siljan veljen Aleksin kanssa, Silja suuttui Teemulle, koska tämä oli Siljan sanojen mukaan samanlainen kuin kaikki muutkin, vaikka Silja oli luullut tätä erilaiseksi ja kiinnostavaksi tyypiksi. Sittemmin Teemua ei enää nähty sarjassa.


text:
Tobias ”Topi” Nylund (es. Hannu Abonce, 2010–2011) oli fysioterapeutti, johon Heidi Aaltonen ja Peppi Puolakka tutustuivat hevostalleilla. Myöhemmin tytöt kutsuivat Topin dAmDaM-kahvilassa järjestettäviin (70-luku) teemabileisiin, joiden tarkoituksena oli kerätä rahaa Eetu-ponin pelastamiseksi. Topi alkoi seurustella Heidin kanssa, mutta suhde päättyi Topin saadessa tietää Heidin ja Jiri Viitamäen seksisuhteesta. Topi päätyi helpottamaan oloaan ottamalla Pepin kanssa ”ompuiksi” kutsuttuja huumausaineita, minkä seurauksena pari päätyi harrastamaan seksiä. Sergei Kuulan lopettaessa huumekauppansa Topi ja Peppi lähtivät ostamaan Tallinnasta tarvitsemiaan huumausaineita. Pari päätti testata tuotteita ennen niiden myymistä, minkä seurauksena molemmat joutuivat sairaalaan. Sairaalassa Topin sydän pysähtyi ja hän menehtyi.
Tobias esiintyy kuolleena hetken aikaa "Salatut elämät" -elokuvassa "Nightmare – painajainen merellä" Pepin näkemässä painajaisessa. Samaisessa elokuvassa selvisi, että Topin äiti Tessa Nylund seurustelee Sampo Kaukovaaran kanssa ja kuinka nämä yhdessä pyrkivät kostamaan Topin kuoleman. Ja "Nightmare 2 – Painajainen jatkuu" elokuvassa selvisi, että Tessa kuoli synnyttäessään tämän ja Sampon yhteistä lasta Ukkoa, joka on näin ollen Topin velipuoli.


text: Toivo Karhu (es. Esa-Matti Pölhö, 2000) oli Nooalaislahkon johtaja, joka ihastui Miia Laitelaan. Hän yritti saada Miiaa mukaan joukkoitsemurhaan ja otti Miian mukaan matkalle, jonka ideana oli kuolla yhdessä keskellä avomerta. Miia ja Toivo pelastuivat pelastusveneen avulla. Myöhemmin hänen ja Miian palattua takaisin Helsinkiin, Toivo poltti itsensä hengiltä. Hän uskoi jumalan voimiin niin vahvasti, ettei uskonut tulen pystyvän vahingoittamaan häntä. Hän pyysi erästä lahkolaisnaista sytyttämään hänen hihansa tuleen, ja oltuaan hetken tulessa hän kaatui elottomana maahan.


text: Tommi Tiihonen (es. Jussi Puhakka, 1999) oli Silja Hickleyn ystävä. Siljan perhe ei pitänyt Tommista, koska tämä oli mielisairas ja ilman lääkkeitään vaarallinen. Tommi oli suuri Rebecca Liekan eli tosielämän Tyyne Puustisen fani ja yritti saada ihmiset ymmärtämään Tyynen murhan olleen suuri vääryys, josta hän syytti Tyynen murhannutta Aki Nikkistä kaataen samalla päälleen bensiiniä aikomuksena sytyttää itsensä tuleen. Aki pelasti hänet ja myöhemmin sairaalassa Tommi pyysi Siljaa pyytämään Akilta anteeksi. Silja kuitenkin halusi suojella Tommia. Lopulta Tommi päätyi mielisairaalaan.


text: Tuula Rautio (es. Nora Rinne, 2018–2019) oli Camilla Axelssonin ja Satu Similän biologinen äiti. Hän teki ensiesiintymisensä joulukuussa 2018. Hän kuoli aivoverenvuotoon vankilassa vuoden 2019 alussa, juuri kun Camilla oli tulossa Dahlian kanssa tapaamaan häntä ensimmäistä kertaa.


text: Tupu (es. Laura Kotimäki, 2001) on kahden jakson ajan sarjassa esiintynyt nuori nainen, joka oli mukana Aleksi Salinin ja tämän silloisen naisystävän Petra Rinteen tupaantuliaisissa. Hän iski silmänsä Saku Saliniin ja vietti yön tämän kanssa tartuttaen tälle klamydian. Miia Laitela tosin sai tietää asiasta etukäteen Tupun ystäviltä ja varoitti Sakua, joka ei uskonut Miian puheita vaan luuli tämän olevan ainoastaan mustasukkainen.


text: Tuntemattomana esiintynyt miespuolinen tuomari nähtiin sarjassa vuonna 2003. Hän käsitteli Kari Taalasmaan ja Aamu Korhosen oikeudenkäyntejä.


text: Toinen tuntemattomana esiintynyt miespuolinen tuomari nähtiin sarjassa vuonna 2008. Hän käsitteli Laura Kivirannan ja Paula Sievisen oikeudenkäyntiä.


text: Kolmas tuntemattomana esiintynyt tuomari nähtiin sarjassa vuosina 2011–2015 vaihtelevasti. Hän käsitteli Katariina Mäkelän, Heidi Aaltosen, Liisa Salon, Jenni Vainion ja Marianna Kurjen oikeudenkäyntejä.


text: Tuuli Rantala (es. Sirpa Teppola, 2008) ilmestyi Sievisten ovelle luettuaan Paula Lepistön haastattelun lehdestä. Tuuli haki Paulasta tukea, sillä tämän entinen mies Ile oli Aaro Vaalanteen kaltainen narsisti eikä jättänyt Tuulia rauhaan. Tuuli ja Paula ystävystyivät, mutta myöhemmin Tuulin väsyttyä Ilen jatkuvaan ahdisteluun hän teki itsemurhan, mikä järkytti Paulaa syvästi.


text: Tyyne Puustinen (1909 Sodankylä - 1999 Helsinki) oli sarjan ensimmäisessä jaksossa kuolleena löydetty vanha rouva. Syyllisenä pidettiin aina kevääseen 2019 asti, Aki Nikkistä, jota ei sarjan alussa pystytty todistamaan syylliseksi. Huhujen mukaan Nikkinen tappoi ennen sarjan alkua vahingossa Tyynen. Keväällä 2019 selvisi, että tappaja oli Puustisen lapsenlapsi, Tero Puustinen.


text: Valtteri Elovirta (es. Matti Ristinen 2000, Rami Rusinen 2012, 2013) on Katja Vainion entinen luokkakaveri, joka työskenteli samassa lakifirmassa Laura Kivirannan kanssa. Valtterin alettua viettää enemmän aikaa Katjan kanssa alkoi myös Katjan sisko Jenni kiinnostua Valtterista. Jennin kanssa Valtteri vaihtoi vain suudelman. Katja alkoi nähdä Valtterista eroottisia unia, mikä johti siihen että Toni Veijalainen jätti Katjan ja paljasti tunteensa Jenniä kohtaan.


text: Valtteri oli samoissa juhlissa Kalle Laitelan kanssa ja he vaihtoivat suudelman. Valtterin ja Kallen tapailtua Kalle rakastui ja halusi paljastaa isälleen Ismo Laitelalle olevansa homoseksuaali, mutta Valtteri perääntyi. Myöhemmin paljastui että Valtteri oli naimisissa Outi-nimisen naisen kanssa. Avioliitto oli kuitenkin vain pelkkää kulissa, sillä Outi oli lesbo ja halusi käyttää Valtteria lapsentekovälineenä.


text: Syksyllä 2012 Valtteri kävi sairaalassa keuhkoputkentulehduksen takia ja joutui Kallen vastaanotolle. Valtteri pyysi Kallea kahville, mutta tämä kieltäytyi vedoten työkiireisiinsä. Jennin varoittelusta huolimatta Kalle kuitenkin soitti Valtterille ja suostui kahvikutsuun. Parin välille kehittyi suhde, vaikka Valtteri oli tapaillut myös Katariina Mäkelää. Kalle päätti jatkaa suhdetta Valtteriin, vaikka Jennin ja Katariinan puheet olivat saaneet Kallen miettimään Valtterin todellista luonnetta. Kun Kalle ja Valtteri olivat aikeissa harrastaa seksiä tämän jahdilla, Kalle löysi Valtterin sängystä Katariinan kadonneen korvakorun ja tajusi varoituksien olleen totta. Valtteri esti Kallea lähtemästä ja raiskasi tämän. Kalle ei tehnyt Valtterista rikosilmoitusta, koska tämä uhkaili julkaisevansa salaa kuvaamansa seksitallenteet.


text: Kalle onnistui pääsemään yli raiskauksesta. Kalle ja Katariina olivat alkaneet seurustella ja päättivät kokeilla kolmen kimppaa. Katariina kuitenkin perui tapaamisen viime hetkellä ja Kallen seuraksi saapui Valtteri. Kalle kertoi raiskauksesta Ismolle, joka päätti pahoinpidellä Valtterin. Tunkeuduttuaan asunnolle Ismo huomasi, että Valtterin raiskausyrityksen kohteeksi joutunut mies oli jo pahoinpidellyt Valtterin sairaalakuntoon. Ismo lähti Kallen kanssa hakemaan asunnolle unohtunutta pesäpallomailaansa. Kalle löysi Valtterin DVD-tallenteet, joille tämä oli tallentanut salakuvatut videot seksikumppaneistaan ja raiskaamistaan henkilöistä. Valtteri joutui vankilaan heti, kun oli parantunut sairaalassa ja samalla poistui sarjasta.


text: Vanessa Turunen (es. Silja Rantala, 2011–2014) on Talen ja muiden sarjan päähenkilöinä esiintyneiden nuorten luokalla opiskellut suosittu tyttö. Vanessa oli tyttöjengin johtaja ja myös useaan otteeseen ollut mukana kiusaamassa niin Talea kuin Matleenaakin. Kerran Larin järjestämissä juhlissa Vanessa esitti kiinnostuneensa Talesta ja sai tämän nolaamaan itsensä täysin.


text: Veera Hakkarainen on sarjassa vuonna 2005 esiintynyt nainen, jonka kanssa Ismo Laitela deittaili netissä ja kävi treffeillä.


text: Veijo Olsson esiintyi sarjassa vuonna 2004. Hän tapasi työttömänä olleen Kari Taalasmaan baarissa ja yllytti hänet heittämään dartsia Jussi-nimistä miestä vastaan rahasta. Miehet antoivat aluksi Karin voittaa, mutta paljastuivat pian huijareiksi ja Kari jäi heille velkaa. Lainaamalla rahaa Ossi Puolakalta Kari sai velkansa lopulta maksettua.


text: Veke oli Jenni Vainion kanssa seurustelleen Ville Paanasen työkaveri, joka esiintyi sarjassa vuonna 2002. Hän yritti iskeä Katja Vainiota heidän ollessaan neljän hengen porukalla Club Geelissä.


text: Vesa Koskela (es. Rabbe Smedlund, 2005–2006) oli Laura Kivirannan työantaja hänen työskennellessä lakimiehenä PTC Constructions -nimisessä yrityksessä.


text: Vesa Nokela (es. Matti Airas, 2007) seurusteli itseään nuoremman Sofia Salinin kanssa haluten suhteelta kuitenkin vain seksiä ja yritti lopulta raiskata Sofian.


text: Vesa Oittinen (es. Harri Soinila, 2001) oli Ken Ojalan koulukaveri, joka Kentsun johdolla yhdessä heidän kaveriporukkansa kolmannen osapuolen Simo Hakalan kanssa kiusasi Teemu Korhosta koulussa ja jonkin verran myös koulun ulkopuolella. Alettuaan seurustelemaan Teemun kaksoissiskon Aamu Korhosen kanssa Kentsu kuitenkin käski Vesaa ja Simoa lopettamaan Teemun kiusaamisen.


text: Ville Kurtti (es. Tony Honkanen) opiskeli samassa koulussa kuin Elias Vikstedt, Iida Mustonen, Tale Taalasmaa, Janne Haukkala ja Lari Väänänen. Elias pyysi Villen treffeille ja pari meni elokuviin. Iida ja Lari päätyivät samaan esitykseen ja treffit olivat mennä pilalle. Ville kuitenkin treffien päätteeksi pussasi Eliasta ja pyysi tätä myöhemmin tekstiviestitse uusille treffeille. Ville kuvasi videon, jossa Lari itki. Elias julkaisi sen Facebookissa ja Lari sanoi, että Elias saa maksaa siitä. Moosen naamiaisissa Elias yllätti Villen suutelemasta toista poikaa ja parin orastanut suhde päättyi.


text: Ville Paananen (es. Jani Karvinen, 2002–2003) oli Jenni Vainion ja Katja Vainion entinen koulukaveri Lempäälästä. Hän seurusteli jonkin aikaa Jennin kanssa. Heidän seurustelunsa aikana valehteli Villelle Niko Vainion olevan Katjan lapsi. Villen kautta Jenni pääsi Miss Keittiö-kilpailun finaaliin.


text: Virpi Hurme (es. Mariko Pajalahti, 2000–2001) opiskeli samassa lukiossa Saku Salinin ja Miia Laitelan kanssa. Virpi kiusasi koulussa vaihto-oppilas Chiqi Litä muun muassa sitomalla Chiqin polkupyörään hirtettyä aasialaistyttöä esittävän Barbie-nuken. Virpi oli myös ihastunut Sakuun ja myöhemmin Saku ystävystyikin Virpin kanssa, mutta romanttista suhdetta heille ei syntynyt, koska Saku oli rakastunut Miiaan.


text: Voitto Sutela (es. Heikki Lund, 1999) oli Seppo Taalasmaan vanha tuttu, joka ihastui Sepon vaimoon Ullaan ja myöhemmin tämän tyttäreen Elinaan.


text: Yrjö Kalervo Merilä, myöhemmin hautakivessä Yrjö Sakari, (13. joulukuuta 1936 – 7. lokakuuta 2005, es. Paavo Liski, 2005–2006) oli sen iltalukion opettajana, missä Seppo ja Ulla Taalasmaa opiskelivat runoutta. Myöhemmin Ulla ja Yrjö aloittivat seurustelusuhteen, joka päättyi Yrjön saamaan sydänkohtaukseen ja hänen kuolemaansa. Aiemmin Yrjön nimi mainittiin jo vuonna 2000, kun Ulla aloitti käymään iltalukiossa ja kirjoitti runoja Seposta. Itse hahmon ensiesiintyminen nähtiin kuitenkin vasta vuonna 2005.


text: Anna Abreu esiintyi omana itsenään syksyllä 2010 tuolloisessa dAmDaM-kahvilassa.


text: Jimi Constantine esiintyi keväällä 2011 dAmDaM-kahvilassa.


text: Ressu Redford nähtiin omana itsenään tammikuussa 2010 sarjan yhdessä jaksossa, kun Salla Laitela poistui junalla sarjasta. He lauloivat junassa yhdessä laulun ”Taas aurinko nousee”.


text: Eetu on sarjassa vuosina 2010–2011 esiintynyt hevonen, jolla Peppi ratsasti tallilla. Eetu jouduttiin kuitenkin lopettamaan.


text: Kelmi on Severin ystävän Kaislan lemmikkikani, joka nähtiin sarjassa vuonna 2013. Kelmi karkasi talon rappukäytävälle Lassen jätettyä sen häkin oven vahingossa lukitsematta. Sieltä Tale löysi kanin ja yritti lahjoittaa sen Matleenalle.


text: Ritva (es. Suhina, 2010) oli Sebastianin lemmikkikäärme, jonka Sebastian nimesi ensirakkautensa Cindyn oikean nimen mukaan. Karattuaan Sebastianin ja Isabellan asunnosta, Aino ja Otto pelastivat käärmeen ja palauttivat myöhemmin Sebastianille. Lopulta Isabella kosti teettämällä Ritvasta vyön erottuaan Sebastianista.


text: Sissi-possu (es. Pumba, 2012) on possu, joka tunkeutui Ismon asuntoon, missä Lasse Sievinen yöpyi Duo Osmon fanitapaamisen jälkeen. Myöhemmin Ismo ja Lasse palauttivat possun omistajalle.


title: Saksin Sveitsi

text: Saksin Sveitsi () on hiekkakivivuoristo Saksin osavaltion kaakkoisosassa Saksassa. Se sijaitsee Elben varrella lähellä Dresdeniä ja jatkuu Tšekin puolelle Böömin Sveitsinä. Saksin Sveitsin korkein huippu on 562 metrin korkeuteen yltävä Große Zschirnstein. Luonnonmuodostumien ohella alueen suurimpia nähtävyyksiä on Königsteinin linnoitus, yksi Euroopan suurimmista vuorilinnoituksista.


title: Saksin Sveitsi

text: Saksin Sveitsin kansallispuisto () muodostettiin vuoden 1990 syyskuussa. Se on pinta-alaltaan 93,5 neliökilometrin suuruinen.


title: Golden Globe 2008

text: Golden Globe 2008 oli järjestyksessään 65. Golden Globe -palkintojen jakotilaisuus, jossa palkittiin vuoden 2007 elokuvia ja televisiosarjoja. Käsikirjoittajien lakon vuoksi perinteinen palkintogaala jätettiin järjestämättä ja palkinnot jaettiin lehdistötilaisuudessa 13. tammikuuta 2008.


title: Golden Globe 2008

text: Voittajat on listattu ensimmäisenä ja lihavoitu.


title: Eduard Daniel van Oort

text: Eduard Daniel van Oort (31. lokakuuta 1876 Barneveld – 21. syyskuuta 1933 Leiden) oli hollantilainen lintutieteilijä.


title: Eduard Daniel van Oort

text: Oort opiskeli Leidenissa. 1900-1904 hän toimi Kuninkaallisen geologian ja mineralogian museon johtajan assistenttina. Hän väitteli filosofian tohtoriksi Bernissä 1904, jonka jälkeen hän sai viran Leidenin luonnonhistoriallisen museon, Rijksmuseumin, lintukokoelmien hoitajana. 1915 hänestä tuli museon johtaja ja hän hoiti virkaa kuolemaansa saakka.


title: Eduard Daniel van Oort

text: Oort tutki etenkin lintujen muuttoa. 1911 hän aloitti lintujen rengastustoiminnan Hollannissa ja oli myöhemmin perustamassa lintuasemia Wassenaariin ja Texeliin. Hänen johdollaan Hollannissa rengastettiin yli 100 000 lintua vuoteen 1930 mennessä, ja museossa tuloksista laadittiin vuosittain raportit.


title: Eduard Daniel van Oort

text: Hän julkaisi 5-osaisen teoksen "Ornithologia Neerlandica, de vogels van Nederland" (1922-1935), johon maalaukset teki Marinus Adrianus Koekkoek (1873-1944). Henry Witherby sai näihin maalauksiin lisenssin teokseensa "The Handbook of British Birds" (1938-1941).


title: Eduard Daniel van Oort

text: Oort nimesi ja kuvaili linnuista muun muassa papuanviiriäisen ("Anurophasis monorthonyx"), joka on "Anurophasis"-suvun ainoa laji, ja jonka suvun hän siis myös nimesi.


title: Skonssi

text: Skonssi ( < keskiajan holl. "schoonbroot", ’hieno leipä’) on skotlantilaisperäinen teeleipä. Se voi olla suolainen tai makea. Skonssit ovat melko korkeita, muodoltaan pyöreitä ja halkaisijaltaan 6–7-senttisiä. Brittiläiset skonssit voivat olla joko makeita tai suolaisia, kun taas niiden yhdysvaltalaiset vastineet ovat suurempia, kuivempia ja makeita.


title: Skonssi

text: Skonssien taikinaan käytetään vehnä- tai grahamjauhoja, kananmunia, voita tai margariinia sekä nesteenä maitoa ja mahdollisesti piimää tai jogurttia, makeissa skonsseissa on lisäksi sokeria. Skotlannissa jauhot voidaan korvata myös kokonaan tai osittain kaurajauhoilla. Taikinan nostatusaineena on leivinjauhe tai ruokasooda.


title: Skonssi

text: Alun perin skonssit paistettiin avotulella tai liedellä kuumennetulla rautapannulla, mutta nykyään ne valmistetaan uunissa. Skonssit tarjoillaan mieluiten lämpiminä aamiaisella tai iltapäiväteen kanssa. Perinteiset skonssit halkaistaan ja sivellään voilla, kun taas makeat skonssit nautitaan hillon ja kermavaahdon tai englantilaisen kerman ("clotted cream") kanssa.


title: Skonssi

text: Brittiskonssit muistuttavat läheisesti pohjoisamerikkalaisia pikkuleipiä. Yhdysvalloissa skonssien maukkaita muunnelmia kutsutaan omalla nimellään, kun taas makeita versioita kutsutaan pikkuleiviksi (syynä lienee, että yhdysvaltalaiset sekoittavat ne helposti keskenään).


title: Skonssi

text: Yhdysvaltalaiset skonssit paistetaan kuiviksi ja rakenteeltaan helposti mureneviksi, ja ne ovat muodoltaan suorakulmaisia.


title: Skonssi

text: Brittiläiset skonssit sisältävät usein erilaisia rusinoita, juustoa tai välimerentaateleita.


title: Skonssi

text: Yhdysvalloissa skonsseja myydään kahviloissa, ja sisältönä on karpaloita, mustikoita, pähkinöitä tai suklaapisaroita. Lisäksi mausteet, kuten kaneli tai unikonsiemenet, ovat yleisiä yhdysvaltalaisissa skonsseissa.


title: Skonssi

text: Skotlannin ja Ulsterin skonssivaihtoehtoihin sisältyy soodaskonssit ja perunaskonssit (kutsutaan myös "potaattiskonsseiksi"). Perunaskonsseja tarjotaan useimmiten paistettuina skotlantilaisella aamiaisella (myös Ulsterissa paistosaamiaisen tärkeänä osana).


Suomen myydyimmät kotimaiset albumit vuosittain.


title: Cristal Snow

text: Cristal Snow (oik. Tapio Mikael Huuska, s. 14. heinäkuuta 1975 Naantali) on suomalainen muusikko, ohjaaja, näyttelijä ja juontaja.


title: Cristal Snow

text: Hän on syntynyt Naantalissa, mutta viettänyt lapsuutensa Kankaanpäässä. Hän muutti 19-vuotiaana New Yorkiin ja aloitti teatteritaiteen ja luovan kirjoittamisen opinnot City College of New Yorkissa. Snow opiskeli Yhdysvalloissa seitsemän vuotta. Suomeen palattuaan hän voitti pian Miss Drag Queen 2006 -kilpailun.


title: Cristal Snow

text: Keväällä 2007 julkaistiin Snow’n ensimmäinen single ”Pump It Up”. Kappaleen musiikkivideota alettiin näyttää MTV:llä ja kappaletta soitettiin eri radiokanavilla. Toinen single ”Cristal Clear” nousi YleX-kanavalla A-soittolistalle. Sekä ”Pump It Up” että ”Cristal Clear” nousivat molemmat Suomen virallisen singlelistan TOP-10:een. Kolmas single ”Scarred” julkaistiin alkuvuodesta 2008. Se nousi singelistalle yhdeksi viikoksi ja latauslistalle viideksi viikoksi. Kappaleen musiikkivideo päätyi musiikkikanava The Voicen tehosoittoon ja itse kappale soittolistattiin NRJ-radiokanavalle.


title: Cristal Snow

text: Helmikuussa 2008 Cristal Snow oli ehdolla Suomen edustajaksi Eurovision laulukilpailuun kappaleellaan ”Can’t Save Me”. Hän sijoittui karsinnassa kolmanneksi. Superfinaalissa häntä olivat vastassa Kari Tapio ja Teräsbetoni.


title: Cristal Snow

text: Cristal Snow'n esikoisalbumi "The Prophecy" julkaistiin 26. maaliskuuta 2008. Levy nousi julkaisuviikollaan Suomen virallisen albumilistan kymmenenneksi. Albumin tuottajana toimi Heikki Liimatainen. "The Prophecy" sai ristiriitaisen vastaanoton levyarvosteluissa. Findance.com-sivuston Antti Niemelä kehui Cristalia ”upeaksi tulokkaaksi, joka vie jo pelkällä persoonallaan eteenpäin tanssipoppia”, kun taas viihdesivusto Plaza.fi kuvaili "The Prophecyä" ”siedettäväksi tanssilätyksi”.


title: Cristal Snow

text: Toisen studioalbumin ensimmäinen single ”Turn Me Up” julkaistiin toukokuussa 2009. Itse albumi, "God You Made Me Wicked", julkaistiin vasta vuosi ensisinglen jälkeen, 26. toukokuuta 2010. Albumi ja siltä ”Turn Me Upin” lisäksi julkaistut singlet ”Killing Me”, ”Wicked” ja ”Surrender” eivät sijoittuneet listoille.


title: Cristal Snow

text: Toukokuussa 2012 Cristal ilmoitti työstävänsä kolmatta, toistaiseksi julkaisematonta, albumiaan yhdessä tuottajakaksikko MMEN kanssa. Saman vuoden syksyllä Snow irtisanoutui levytyssopimuksestaan Warner Music Finlandilla.


title: Cristal Snow

text: Cristal Snow osallistui toistamiseen Suomen euroviisukarsintoihin alkuvuodesta 2016, kun hän kilpaili Uuden Musiikin Kilpailussa kappaleellaan ”Love Is Blind”. Cristal selviytyi kilpailun finaaliin, mutta sijoittui lopulta finaalin kuudenneksi. Kappaleen musiikkivideo voitti yleisöäänestyksen UMK:n esikatselumaratonissa. Videon ohjaaja Viivi Huuska palkittiin videosta Oulun musiikkivideofestivaaleilla Kansanpumpeli-palkinnolla.


title: Cristal Snow

text: Snow julkaisi syksyllä 2016 kuukauden aikana neljä uutta singleä ja musiikkivideota. Kaksi videoista hän ohjasi yhdessä sisarensa Viivi Huuskan kanssa


title: Cristal Snow

text: Helmikuussa 2009 Cristal Snow aloitti radiokanava NRJ:n juontajana torstai- ja perjantai-iltapäivissä. Hän juonsi ohjelmaa yhdessä Mira Kurosen kanssa vuoden ajan. Cristal alkoi helmikuussa 2013 juontamaan yhdessä Kristiina Wheelerin kanssa YleX-kanavalla sunnuntaisin alkuillasta esitettyä radio-ohjelmaa, "Sunnuntaisirkusta". Tammikuussa 2014 Snow’n juontopariksi vaihtui Saara Sarvas ja ohjelman nimeksi "Supersunnuntai". Sarvaksen jälkeen Snow juonsi ohjelmaa Alma Hätösen kanssa tammikuuhun 2016 saakka. Tammikuun 2016 ajan hän juonsi ohjelmaa viikoittain vaihtuvien vieraiden kanssa. Helmikuussa 2016 ohjelma oli tauolla, mutta palasi kanavan ohjelmistoon jälleen 28. helmikuuta 2016, jolloin Snow’n juontajaparina aloitti Womma Seppälä. Ohjelma päättyi kesäkuun lopussa 2016.


title: Cristal Snow

text: Vuonna 2009 Cristal alkoi tehdä parodiavideoita yhdessä drag-esiintyjä NikoLan kanssa YouTubeen. Vuonna 2010 kaksikko nousi suosioon Sossuäiti-sketsillään, joka parodioi realitysarjaa "Miljonääriäidit". Vuonna 2011 he siirtyivät tekemään Ilta-Sanomien verkkosivuille suomalaista populaarikulttuuria parodioivaa ToosaTV-sarjaa. Marraskuussa 2015 julkaistiin tieto, että ToosaTV loppuu Ilta-Sanomien verkkosivuilla 28. joulukuuta 2015, yli 250 julkaistun jakson jälkeen. Tammikuussa 2016 puolestaan julkistettiin, että ToosaTV tulee jatkumaan Fox-televisiokanavalla vielä kahdeksan jakson verran huhtikuussa 2016.


title: Cristal Snow

text: Syksyllä 2012 Cristal Snow juonsi Big Brother -ohjelman lisälähetystä Big Brother Extraa. Syksyllä 2014 hän puolestaan oli kilpailijana "Tanssii tähtien kanssa" -ohjelman yhdeksännellä tuotantokaudella. Hän sijoittui kilpailussa neljänneksi. Keväällä 2015 Snow selosti Eurovision laulukilpailun semifinaalit ja finaalin yhdessä Aino Töllisen kanssa.


title: Cristal Snow

text: Syksyllä 2016 Fox-kanavalla esitettiin Cristal Snow’n ja Petri Nygårdin yhteistä televisio-ohjelmaa "Cristal ja Nygård tripillä".


title: Cristal Snow

text: Syksyllä 2017 Fox-kanava alkoi esittämään kisailuohjelmaa nimeltään "Himavisa". Ohjelman kertojana toimii Cristal Snow. Keväällä 2018 Cristal kisaili vuonna 2018 Nelosella esitetyssä "Selviytyjät Suomi" -tosi-tvsarjassa. Marraskuussa 2017 tiedoitettiin, että "Kymppitonni" palaa televisioon keväällä 2018 FOX-kanavalle, jonka juontajana toimii Cristal Snow.


title: Cristal Snow

text: Keväällä 2018 Fox ilmoitti että "Kymppitonni" palaa televisioon tulevana syksynä ja että myös kahden vuoden tauon jälkeen ToosaTV palaisi ruutuun kymmenellä osalla.


title: Cristal Snow

text: Viime vuosina hän on luonut uraa myös musiikkivideoiden ohjaajana. Hän on ohjannut itsellensä musiikkivideon kappaleeseensa ”Surrender” sekä yhdessä Jyrki Murtomäen kanssa kappaleeseensa ”Wicked”. Kristiina Wheelerille hän on ohjannut videot kappaleisiin ”Ihanaa” ja ”Sininen sydän”.


title: Cristal Snow

text: Snown tunnetuin ohjaustyö on Antti Tuiskun ”Peto on irti” -kappaleen musiikkivideo. Kappale oli vuonna 2015 Suomen viidenneksi katsotuin musiikkivideo. Hän oli jo ennen ”Peto on irti” -videota työskennellyt Tuiskun musiikkivideoiden parissa; hän käsikirjoitti Tuiskun vuonna 2011 julkaistun ”Yksinäinen”-kappaleen musiikkivideon. Cristal ohjasi myös Fox-kanavalla esitetyt kahdeksan ToosaTV:n jaksoa.


title: Cristal Snow

text: Vuonna 2017 Cristal palkittiin Oulun musiikkivideofestivaalit Postpumpelilla vuoden parhaasta leikkauksesta Pete Parkkosen ”Kohta sataa” -musiikkivideoon.


title: Cristal Snow

text: Lista musiikkivideoista, joissa Cristal Snow on toiminut leikkaajana.


title: Luise Danz

text: Luise Danz (11. joulukuuta 1917 Walldorfissa) on SS-nainen ja entinen keskitysleirivartija


title: Luise Danz

text:
24. tammikuuta 1943 26 vuoden ikäisenä Luise Danzista tuli Aufseherin natsien keskitysleirijärjestelmään. Hän palveli vartijana useilla natsien keskitysleireillä, kuten Krakova-Płaszówissa, Majdanekissä, Auschwitz-Birkenaussa ja Malchowissa. Vuonna 1943 natsit palkitsivat hänet leiripalveluksistaan. Hänestä tuli Oberaufseherin Malchowiin tammikuussa 1945.
Sodan jälkeen Luise piiloutui, mutta jäi kiinni ja joutui oikeuden eteen 1946 ns. Auschwitz-oikeudenkäyntiin Puolassa. Oikeudessa hänet tuomittiin elinkautiseen vankeusrangaistukseen, mutta hänet vapautettiin aikaisin vuonna 1956.


title: Luise Danz

text: Vuonna 1996, Luise Danz joutui Saksassa oikeuteen naisvangin murhasta Malchowin leirillä. Oikeudenkäyntiä valvova lääkäri totesi että syytteet olivat liikaa vanhalle naiselle, jolloin kaikki syytteet peruttiin.


title: Pump It Up (kappale)

text: Pump It Up on Cristal Snow'n singlejulkaisu ja kappale vuodelta 2007. Kappaleesta on tehty myös musiikkivideo. Kappale kohosi Suomen singlelistalla parhaimmillaan viidennelle sijalle. Sinkku nousi myös European Hot-100 sinkkulistalla numerolle # 63.


title: Emil du Bois-Reymond

text: Emil Heinrich du Bois-Reymond (7. marraskuuta 1818 – 26. joulukuuta 1896) oli saksalainen fyysikko ja fysiologi. Häntä pidetään sähköfysiologian kokeellisen tutkimuksen isänä.


title: Emil du Bois-Reymond

text: Du Bois-Reymond opiskeli sekä isänsä kotimaassa Sveitsissä että Berliinissä teologiaa, filosofiaa, psykologiaa, antropologiaa, maantiedettä, meteorologiaa, lääketiedettä ja fysiologiaa. Hän teki gradunsa sähkökaloista, ja tutki siitä lähtien liki neljänkymmenen vuoden ajan sähköisiä toimintoja eläinkunnassa. Hän ehti opettaa viiden vuoden ajan myös anatomiaa Berliinin taideakatemiassa.


title: Emil du Bois-Reymond

text: Hänet muistetaan myös tieteen mahdollisuuksien rajoja koskeneesta pohdiskelustaan, joka johti hänet sanomaan eräiden suurimpien arvoitusten osalta: "Ignoramus et ignorabimus" ("Emme tiedä emmekä tule tietämään.")


title: Emil du Bois-Reymond

text: Du Bois-Reymond syntyi Berliinisä ja teki siellä elämäntyönsä. Hänen nuorempi veljensä oli matemaatikko Paul du Bois-Reymond (1831–1889). Hänen äitinsä oli sukutaustaltaan hugenotti.


title: Emil du Bois-Reymond

text: Du Bois-Reymond ensin Berliinin ranskalaista lukiossa ja jatkoi koulunkäyntiään Neuchâtelissa, jonne hänen isänsä oli palannut. Vuonna 1836 hän kirjoittautui Berliinin Humboldt-yliopistoon. Aluksi hänelle oli epäselvää, mitä hän aikoi opiskella: ensin hän opiskeli kirkkohistoriaa August Neanderin oppilaana, sen jälkeen jonkin aikaa geologiaa, teologiaa, filosofiaa, psykologiaa, antropologiaa, maantiedettä ja meteorologiaa. Lopulta hän päätyi lääketieteeseen, jota hän opiskeli niin suurella innolla ja menestyksellä, että tunnettu anatomian ja fysiologian professori Johannes Peter Müller (1801–1858) kiinnitti häneen huomiota.


title: Emil du Bois-Reymond

text:
Müller oli aikaisemmin opettanut ennen kaikkea fysiologiaa, mutta osittain omien taipumustensa, osittain asemansa vuoksi anatomian professorina hän oli myöhemmin siirtynyt opettamaan vertailevaa anatomiaa, mikä yhdessä sen kanssa, että hän oli kiinnostunyt yleisen filosofian kysymyksistä, antoi hänen näkemyksilleen fysiologiasta erityistä syvällisyyttä, joka hänen aikanaan suuresti vaikutti tämän tieteenalan kehitykseen. Suunnilleen samoihin aikoihin kuin Du Bois-Reymond tuli hänen luennoilleen, hän julkaisi teoksen "Handbuch der Physiologie des Menschen" ("Ihmisen fysiologian käsikirja"), jossa sen kantava ajatus oli ilmaistu näin:
Müller tunnisti Du Bois-Reymondin henkilöksi, joka kykenisi jatkamaan hänen tutkimuksiaan elämän fysikaalisesta perustasta asianmukaisella tavalla. Vuonna 1840 hän otti Du Bois-Reymondin assistentikseen fysiologian alalla ja antoi hänelle luettavakseen Carlo Matteuccin vastikään julkaiseman tutkielman eläimissä esiintyvistä sähköilmiöistä. Tämä ratkaisi Du Bois-Reymondin elämäntyön suunnan. Hän teki gradunsa sähkökaloista, ja tutki siitä lähtien liki neljänkymmenen vuoden ajan sähköisiä toimintoja eläinkunnassa. Hän julkaisi tutkimustuloksiaan tieteellisissä aikakauskirjoissa, mutta julkaisi myös laajan teoksen "Untersuchungen über die tierische Elektrizität", jonka ensimmäinen osa ilmestyi vuonna 1848, jälkimmäinen 1884. Hän ehti opettaa viiden vuoden ajan myös anatomiaa Berliinin taideakatemiassa.


title: Emil du Bois-Reymond

text: Uskonnollisilta näkemyksiltään Du Bois-Reymond oli ateisti.


title: Emil du Bois-Reymond

text: Du Bois-Reymond kehitti käsityksen, että elävät kudokset kuten lihakset muodostuisivat joukosta "sähköisiä molekyylejä" ja että lihaksen sähköinen käyttäytyminen olisi seurausta näiden luonnostaan sähköisten molekyylien ominaisuuksista. Nykyisin tiedetään, että avainasemassa ovat ionit, erityisesti natrium- ja kaliumionit, jotka saavat herkissä soluissa aikaan kalvojännitteen.


title: Emil du Bois-Reymond

text: Hänen teoriaansa vastustivat useat samanaikaiset fysiologit kuten Ludimar Hermann, joka väitti, että esimerkiksi lihaksissa ei esiinny sähkövirtoja niiden ollessa levossa eikä sen vuoksi ole syytä olettaa, että se koostuisi sähköisistä molekyyleistä, sillä niissä esiintyy havaittavia sähköilmiöitä vain se ollessa toiminnassa tai kun se on vaurioitunut. Du Bois-Deymondin teoria olikin arvokas vain työhypoteesinä, ja sellaisena se suuresti auttoi tieteen kehittymistä. Niinpä hänen työnsä kulkivat pääaiassa eläinsähkön suuntaan, joskin hän hän tutki, siinä määrin kuin fysikaalisin keinoin oli mahdollista, muitakin fysiologian aloja, erityisesti diffuusioilmiötä. Näiltä aloilta hän kuitenkin julkaisi vain harvoja tuloksia.


title: Emil du Bois-Reymond

text: Useiden vuosien ajan Du Bois-Reymond oli hyvin vaikutusvaltainen opettajana. Vuonna 1858, Johannes Müllerin kuoltua, hänen hallussaan ollit anatomian ja fysiologian oppituoli jaettiin kahtia: perustettiin erilliset vertailevan anatomian ja fysiologian professorin virat, joista edelliseen nimitettiin Karl Bogislaus Reichert (1811–1883), jälkimmäiseen Emil Du Bois-Reymond. Tässä virassa hän toimi kuolemaansa saakka, mutta joutui useiden vuosien ajan suorittamaan tutkimuksiaan epäsuotuisissa oloissa, kun asianmukaisia tiloja ei ollut käytettävissä. Vasta vuonna 1877 järjesti luovutti hänen vaikutuksestaan yliopistolle kunnollisen fysiologian laboratorion.


title: Emil du Bois-Reymond

text: Fysiologiassa Du Bois-Reymond edusti fysikaalis-mekaanista suuntaa ja vastusti vitalismia ja neovitalismia.


title: Emil du Bois-Reymond

text: Vuonna 1851 hänestä tuli Berliinin tiedeakatemian jäsen ja vuonna 1867 sen vakituinen sihteeri.


title: Emil du Bois-Reymond

text: Useiden vuosien ajan Du Bois-Reymond ja hänen ystävänsä Hermann von Helmholtz, joka hänkin oli ollut Johannes Peter Müllerin oppilas, olivat Berliinin yliopiston huomattavimpia professoreja ja tiedemiehiä. Hovikelpoisina he käyttivät asemaansa ja vaikutusvaltaansa tieteen edistämiseen. Du Bois-Reymond, joka nuorena oli opiskellut monia muitakin aloja kuin fysiologiaa ja lääketiedettä, palasi myöhemmin toisinaan niihinkin. Hän piti julkisia esitelmiä, joissa hän käsitteli monia aiheita, myös useita filosofian kysymyksiä.


title: Emil du Bois-Reymond

text: Vuonna 1880 Bois-Reymond pit Preussin tiedeakatemiassa kuuluisan puheen, jossa hän luetteli seitsemän "maailmanarvoitusta" ja julisti, että muutamia niistä ei tiede sen enempää kuin filosofiakaan voisi koskaan ratkaista. Hän kiinnitti erityistä huomiota luontoa koskevien mekanististen käsitysten rajoittuneisuuteen käsitellessään niitä ongelmia, joita hän piti transkendenttisina.


title: Emil du Bois-Reymond

text: Bois-Reymondin seitsemän maailmanarvoitusta olivat:


title: Emil du Bois-Reymond

text: Arvoituksista 1, 2 ja 5 hän ilmoitti käsityksenään: ""ignoramus et ignorabimus"": ""emme tiedä emmekä tule tietämään.""


title: Ernst Boepple

text:
Ernst Boepple (30. marraskuuta 1887 – 14. joulukuuta 1949) oli korkea-arvoinen natsipoliitikko toisen maailmansodan aikana.
Boepple oli alkuaan Baijerin kulttuuriministeri, kunnes hänet korvattiin. 1. syyskuuta 1941 hänet nimitettiin valtiosihteeriksi Puolan kenraalikuvernementin hallintoon. Boepple palveli kuvernööri Josef Bühlerin alaisena. Boepple osallistui "Lopullisen ratkaisun" suunnitteluun yhdessä tohtori Bühlerin kanssa, ja oli myös SS:n jäsen, arvoltaan SS-Oberführer ("ylieversti").
Sodan jälkeen Boepple joutui Puolassa oikeuteen vastaamaan sotarikossyytteisiin. Hänet tuomittiin kuolemaan ja hirtettiin 14. joulukuuta 1949.


title: Cristal Clear

text: Cristal Clear on Cristal Snow'n singlejulkaisu ja kappale vuodelta 2007. Kappaleesta on tehty myös musiikkivideo. Kappale kohosi Suomen single-listalla parhaimmillaan seitsemännelle sijalle.


title: Elokuvavuosi 2002

text:
Tässä artikkelissa käsitellään vuoden 2002 aikana julkaistuja elokuvia ja elokuvamaailman merkittäviä tapahtumia.
Nämä elokuvat olivat Suomen kaksikymmentä katsotuinta vuonna 2002:


title: Josef Bühler

text: Tohtori Josef Bühler (16. helmikuuta 1904 Bad Waldsee – 22. elokuuta 1948 Krakova) oli valtiosihteeri Puolan kenraalikuvernementissa Krakovassa toisen maailmansodan aikana.


title: Josef Bühler

text: Bühler syntyi Bad Waldseessa. Hän liittyi Saksan kansallissosialistiseen työväenpuolueeseen 1933. Bühler työskenteli lakimiehenä yhdessä kollegansa tohtori Hans Frankin kanssa, joka oli Adolf Hitlerin asianajaja. Kansallissosialistisen puolueen päästyä valtaan Bühlerista tuli Saksan lakiakatemian presidentti.


title: Josef Bühler

text: Puolan offensiivin jälkeen syyskuussa 1939 Frankista tuli vallatun Puolan kenraalikuvernööri ja Bühler seurasi häntä Krakovaan ja sai valtiosihteerin viran. Hän sai kunnianosoituksena SS-Brigadeführerin arvon Reichsführer-SS Heinrich Himmleriltä tänä aikana.


title: Josef Bühler

text: Bühler otti osaa Wannseen konferenssiin 20. tammikuuta 1942 Frankin edustajana. Konfrenssin aikana, jossa keskusteltiin juutalaisia koskevasta lopullisesta ratkaisusta, hän vaati toisia kokoukseen osallistujia ratkaisemaan Puolan juutalaisongelman mahdollisimman nopeasti.


title: Josef Bühler

text: Sodan jälkeen Bühler tuomittiin kuolemaan Puolassa rikoksista ihmisyyttä vastaan. Hänet teloitettiin Krakovassa 1948.


title: Henry Witherby

text: Henry (Harry) Forbes Witherby (7. lokakuuta 1873–11. joulukuuta 1943), oli brittiläinen lintutieteilijä, kustantaja ja kirjailija.


title: Henry Witherby

text: Witherby kiinnostui linnuista jo nuorena ja matkusteli laajalti muun muassa Iranissa, Kuolan niemimaalla ja Valkoisella Niilillä, josta hän kirjoitti kirjan "Bird Hunting on the White Nile" (1902). Hän perusti erään maailman merkittävimmistä lintutieteellisistä julkaisuista, "British Birds", vuonna 1907.


title: Henry Witherby

text: Witherby aloitti eräänä ensimmäisistä kaksi lintujen rengastusprojektia 1909 ja veti projekteja vuoteen 1937 saakka, jolloin ne siirtyivät British Trust for Ornithologyn (BTO) vastuulle ja jatkuvat yhä.


title: Henry Witherby

text: Witherby oli British Ornithologists' Clubin puheenjohtaja 1924–1927 ja British Ornithologists' Unionin (BOU) neuvonantaja ("council") 1933–1938. Hän oli perustamassa BTO:ta ja toimi varapuheenjohtajana yhdistyksen alkuaikoina. Hän avusti BTO:ta rahallisesti ja lahjoitti arvokkaan täytettyjen lintujen kokoelmansa myynnistä British Museumille saadut tulot BTO:lle.


title: Henry Witherby

text: Perheyritys "H. F and G. Witherby" alkoi julkaista lintukirjoja 1900-luvun alussa.


title: Henry Witherby

text: Witherbyn suurin saavutus oli "The Handbook of British Birds" (1938–1941). Teos käsitti 5 osaa ja siitä on otettu lukuisia uusintapainoksia. Myöhempiin painoksiin on lisätty korjaussivuja mutta alkuperäinen teksti on säilynyt muuttumattomana.


title: Henry Witherby

text: 1937 BOU palkitsi hänet Godman-Salvin Medal -kunniamerkillä.


title: In Orbit

text: In Orbit on ruotsalaisen dance-artisti Septmeberin toinen studioalbumi, joka julkaistiin 26. lokakuuta 2005 levymerkillä Catchy Tunes. Kappaleista ”Satellites”, ”Looking for Love”, ”Cry for You” kuvattiin musiikkivideot.


title: In Orbit

text: Albumi nousi Ruotsissa Sverigetopplistanin sijalle 17. Suomessa se nousi virallisen albumilistan sijalle 36.


title: Karl von Oberkamp

text: Karl Ferdinand Reichsritter von Oberkamp (1893 -1947) oli SS-Brigadeführer ja Waffen-SS-joukkojen kenraalimajuri toisen maailmansodan aikana.


title: Karl von Oberkamp

text: Oberkamp komensi 7. SS-vapaaehtoisvuoristodivisioona Prinz Eugenia, 38. SS-Divisioona Nibelungenia ja V SS-vuoristoarmeijakuntaa. Hänen alaisuudessaan Prinz Eugen-divisioona syyllistyi sotarikoksiin Balkanilla taistelussa sikäläisiä partisaaneja vastaan. Kokonaisia kyliä asukkaineen päivineen poltettiin kostoksi jugoslavialaisten tappamista saksalaisista. Sodan jälkeen liittoutuneet luovuttivat Oberkampin Jugoslaviaan, jossa tätä syytettiin sotarikoksista. Oikeudenkäynnissä hän sai kuolemantuomion ja hirtettiin Belgradissa 4. toukokuuta 1947.


title: Suburbian Symphony

text: Suburbian Symphony on suomalaisen So Called Plan -yhtyeen vuonna 2006 julkaistu esikoisalbumi. Albumi sisältää muun muassa kappaleen "Same About the Sorrow".


title: Suburbian Symphony

text: Kappaleesta "Right Direction" kuvattiin musiikkivideo.


title: PCD

text: PCD on yhdysvaltalaisen The Pussycat Dolls -tanssiryhmän vuonna 2005 julkaistu esikoisalbumi. Albumi sisältää muun muassa kappaleet "Don't Cha", "Beep" ja "I Don't Need A Man". Albumia on myyty 7 miljoonaa kappaletta.


title: New York Yankees

text: New York Yankees on Major League Baseballin American Leagueen kuuluva yhdysvaltalainen ammattilaisbaseballjoukkue. Sen kotistadion Yankee Stadium sijaitsee New Yorkin Bronxissa.


title: New York Yankees

text: New York Yankees perustettiin vuonna 1901 Baltimoressa, Marylandissa alkuperäisellä nimellä Baltimore Orioles. Vuonna 1903 New Yorkiin siirtymisen yhteydessä joukkueen uudeksi nimeksi otettiin New York Highlanders, ja nykyisellä nimellään se on tunnettu vuodesta 1913.


title: New York Yankees

text: New York Yankeesin virallisena lauluna on käytetty vuodesta 1967 kappaletta ”Here Come the Yankees”. Joukkueen omistavat Hank ja Hal Steinbrenner, entisen omistajan George Steinbrennerin pojat, ja päävalmentajana toimii Aaron Boone. Joukkueessa on vuosikymmenten varrella vaikuttanut useita erittäin tunnettuja pelaajia, kuten Babe Ruth, Lou Gehrig, Joe DiMaggio, Mickey Mantle, Yogi Berra ja Derek Jeter.


title: New York Yankees

text: Yankees on voittanut MLB:n mestaruuden World Seriesin 27 kertaa. Yankeesilla on enemmän mestaruuksia kuin millään muulla Pohjois-Amerikan neljän suuren ammattilaissarjan (MLB, NHL, NFL ja NBA) joukkueella. Viimeisin voitto on vuoden 2009 Seriesistä, jossa Yankees voitti National Leaguessa pelaavan Philadelphia Philliesin voitoin 4–2. Yankeesin Hideki Matsui palkittiin finaalisarjan parhaana pelaajana.


title: Keltaveitset

text:
Keltaveitset, (), omalla kielellä T'atsaot´ine, olivat melko pieni intiaaniheimo, joka asui kanadan subarktisen havumetsä-alueen pohjoisosissa tundran rajalla ennen eurooppalaisten tuloa. Heimon alueella Suuresta Orjajärvestä pohjoiseen oli runsas kupariesiintymä, joka tuotti intiaanien välisessä kaupassa
heimolle suuren omaisuuden vaihdettavana kauppatavarana.
Heimon kaikki nimitykset Yellow Knives, Copper Indians "Kupari-intiaanit", Red Knives "Punaveitset" viittasivat kupariin. Keltaveitset kuuluivat na dene]-kieliryhmään.
Keltaveitsien heimo menetti asemansa kuparikaupassa, kun eurooppalaiset saapuivat ja myivät intiaaneille ruutiaseita ja muita tavaroita. Yellowknifet sulautuivat lopulta erääseen lännessä olevaan suurempaan intiaaniheimoon.


title: Elokuvavuosi 2001

text: Tässä artikkelissa käsitellään vuoden 2001 aikana julkaistuja elokuvia ja elokuvamaailman merkittäviä tapahtumia. Vuoden katsotuin elokuva Suomessa oli "Rentun ruusu" noin 350 000 katsojalla.


title: Elokuvavuosi 2001

text: Katsotuimmat kotimaiset elokuvat suomessa vuonna 2001.


title: Charlotte Raa-Winterhjelm

text: Hedvig Charlotte Winterhjelm (o.s. Forsman, 1866–1874 Raa, Suomessa yleensä Raa-Winterhjelm tai Raa-Winter-Hjelm; 20. marraskuuta 1838 Tukholma – 7. toukokuuta 1907 Tukholma) oli ruotsalaissyntyinen suomalainen näyttelijä, joka toimi näyttelijänä Ruotsissa, Norjassa ja ennen kaikkea Suomessa, Helsingin Ruotsalaisessa teatterissa. Hän opiskeli suomen kieltä Helsingin yliopistossa ja käänsi näytelmiä vuoteen 1906 asti.


title: Charlotte Raa-Winterhjelm

text: Charlotte Raa esitti Lean osaa Aleksis Kiven raamattuaiheisessa näytelmässä "Lea", jonka kantaesitys oli Nya Teaternissa 10. toukokuuta 1869. Tästä esityksestä katsotaan suomenkielisen ammattiteatterin alkaneen. Raa ei osannut siinä vaiheessa lainkaan suomea, joten näytelmä käännettiin hänelle ruotsiksi ja hän opetteli suomenkieliset vuorosanansa ulkoa.


title: Dave Mackintosh

text: David "Dave" "Compact Dynamo" Mackintosh (s. 15. joulukuuta 1977, Glasgow, Skotlanti) oli englantilaisen extreme power-metal yhtyeen DragonForcen rumpali. Mackintosh oli bändin jäsen vuodesta 2004 vuoteen 2014. Hän toimi rumpujen soiton ohella taustalaulajana. Mackintosh tuli tunnetuksi nopeista kompeistaan sekä introistaan.


title: Dave Mackintosh

text: Dave aloitti rumpujen soiton 8-vuotiaana, ja kiinnostui kahdella pedaalilla soittamisesta 12-vuotiaana, ja sitä kautta metallimusiikista. Dave sai suurta esiintymis- ja soittokokemusta nuoruuden esiintymisissään ja nauhoittamisissaan. "DragonForce.com" sivuston mukaan Dave:n "metallinnälkä" kasvoi yhä suuremmaksi, ja kahden täyspitkän albumin jälkeen black metal bändi Bal-Sagothin kanssa Dave pystyy selviytymään DragonForcen vimman sekä äärimmäisen nopeuden kanssa.


title: Dave Mackintosh

text: Dave Mackintosh on kertonut suurimmiksi vaikuttajikseen Neil Peartin, Mike Portnoyn, Tommy Aldridgen, Charlie Benanten, Ingo Schwichtenbergin, Nicko McBrainin, Johnny Mauldlingin sekä Vinnie Paulin.


title: Kemin sellutehdas

text: Kemin sellutehdas on Metsä Fibren omistama tehdas Kemissä. Tehtaalla työskentelee noin 220 työntekijää. Kemissä on tehty sellua vuodesta 1919. Tehdas on uusittu 1980-luvulla.


title: Kemin sellutehdas

text: Kemin sellutehdas oli alun perin Kemi Oy:n sulfiittiselluloosatehdas, joka perustettiin 1919, sulfaattiselluloosatehdas 1927 ja kartonkitehdas vuonna 1971. Selluloosa- ja kartonkiteollisuus toimi Metsä-Botnia nimen alla fuusioinnista lähtien. Kartonkiliiketoiminta erotettiin siitä omaksi yhtiökseen Kemiart Liners Oy vuonna 2002. Vuonna 2012 Metsä-Botnia muuttui Metsä Fibreksi yritysilmeen harmonisoinnin yhteydessä. Samassa yhteydessä Kemiart Liners Oy puolestaan tuli osaksi Metsä Board Oyj:tä.


title: Kemin sellutehdas

text: Vuonna 2018 yhtiö on aloittanut selvityksen tehtaan uusimisesta. Mahdollista on myös että tilalle rakennetaan uusi miljardiluokan tehdas.


title: Brian Bruney

text: Brian Anthony Bruney (s. 17. helmikuuta 1982) on yhdysvaltalainen baseballpelaaja (jatkosyöttäjä). Hän aloitti MLB-uransa Arizona Diamondbacksissa vuonna 2004, mutta siirtyi vuonna 2006 New York Yankeesiin.


title: Brian Bruney

text: Bruney on valmistunut Warrenton High Schoolista vuonna 2000. Hänellä on puolisonsa Staceyn kanssa tytär Shelby.


title: Kunpa tietäisitkin

text: Kunpa tietäisitkin on Marko Haavisto & Poutahaukat -yhtyeen neljäs studioalbumi. Se julkaistiin 21. tammikuuta 2004.


title: Hollywoodland

text: Hollywoodland on vuonna 2006 valmistunut 1950-luvun Hollywoodiin sijoittuva draamaelokuva, joka kertoo Teräsmiehen näyttelijän George Reevesin kiistellystä itsemurhasta ja sen tutkinnasta


title: Savon etappipataljoona

text: Savon etappipataljoona oli länsiarmeijalle kuuluva apujoukko, jonka komentajana oli reservikapteeni V. G. Lagerstedt.


title: Savon etappipataljoona

text:
Päällikkö: reservivänrikki H. Henriksson.
Päällikkö: reservivänrikki L. Lahti.
Päällikkö: reservivänrikki H. Haataja.


title: Koiran kylkiluut

text: Koiran kylkiluut (, ) on Kanadan Luoteisterritorioissa elävä intiaanikansa, jonka perinteiset asuinalueet ulottuvat Ison Karhujärven etelärannikolta Ison Orjajärven North Arm-lahden rannoille. Heitä on arviolta 3 220 ja suuri osa heistä, 2 110 henkilöä, puhuu edelleen dogribin kieltä, joka kuuluu athabasca-kieliin. Koiran kylkiluiden nimitys tulee tarusta, jonka mukaan he polveutuivat mieheksi muuttuvasta koirasta. Sama tarina on tosin yleinen muillakin alueen intiaaneilla. Omakielinen nimitys on "Tłı̨chǫ".


title: Koiran kylkiluut

text: Koiran kylkiluut eli tłichot olivat aikoinaan ojibwayiden ja keltaveisten vihollisia. Koiran kylkiluut voittivat keltaveitset vuonna 1823 jota seurasi vuonna 1830 solmittu rauha. Keltaveitset vetäytyivät etelään ja koiran kylkiluut asettuivat heidän alueilleen osan keltaveitsistä sulautuessa heihin. Katoliset lähetyssaarnaajat kastoivat vuonna 1859 kristinuskoon ensimmäiset koiran kylkiluut. Koiran kylkiluita oli vuonna 1825 760, mutta määrä laski vuoteen 1881 mennessä 620:een. 1900-luvulla heidän määränsä on ollut nousussa. Vuonna 2005 koiran kylkiluut saivat itsehallinnon 39 000 km2 suuruisella alueella. Sopimus on ensimmäinen laatuaan Kanadan Luoteisterritorioissa.


title: Koiran kylkiluut

text: Koiran kylkiluut elättivät itsensä perinteisesti karibun metsästyksellä, jota harjoitettiin heidän alueensa pohjoisosien tundralla. Muita tärkeitä ravinnonlähteitä olivat kalat, joista tärkeimpiä olivat siika ja taimen. Vielä nykyäänkin suuri osa koiran kylkiluista elättää itsensä karibun ja erilaisten turkiseläinten metsästyksellä.


title: Koiran kylkiluut

text: Koiran kylkiluut asuivat kartiomaisissa peurannahalla verhotuissa kodissa. Erityisen kylminä talvina saatettiin myös asua satulakaton muotoisissa hirsimajoissa. Vanhat tai raihnaat henkilöt saatettiin jättää heitteille, mutta lapsien kohdalla heitteillejättö ei ollut yleistä. Perheen sisällä sisaren ja veljen tuli ujostella toisiaan ja he eivät esimerkiksi katsoneet toisiaan silmiin tai pilailleet keskenään. Naisten asema oli joihinkin muihin intiaaniryhmiin nähden hyvä.


title: Kei Igawa

text: Kei Igawa (; s. 13. heinäkuuta 1979) on japanilainen baseballpelaaja, tarkemmin vasenkätinen aloittava syöttäjä. Hän syntyi Ōaraissa, Ibarakin prefektuurissa, ja pelasi vuosina 1999–2006 japanilaisessa Hanshin Tigers -joukkueessa.


title: Kei Igawa

text: Igawa päätti vuonna 2006 yrittää uraa Yhdysvalloissa ja allekirjoittikin 20 miljoonan dollarin viisivuotissopimuksen New York Yankeesin kanssa 27. joulukuuta. Hänen Major League -debyyttinsä tapahtui kyseisessä joukkueessa 7. huhtikuuta 2007.


title: Tässä ja nyt

text: Tässä ja nyt on Marko Haavisto & Poutahaukat -yhtyeen viides studioalbumi. Se julkaistiin 25. tammikuuta 2006. Musiikillisesti albumi on hieman erilaisempaa kuin aiemmat Poutahaukkojen levyt. Iskelmä- ja rock’n’roll -sävyjen rinnalle tuli myös entistä enemmän ja vahvemmin rokkaavia kappaleita.


Etelä-Savon rykmentin täydennyspataljoona oli länsiarmeijalle kuuluva apujoukko, jonka komentajana oli ratsumestari Georg Hjalmar Tulander.


title: Etelä-Savon rykmentin täydennyspataljoona

text:
Päällikkö: kersantti Aulis Roschier.
Päällikkö: kersantti Kusti Pasanen.
Päällikkö: kersantti Otto Leppänen.


title: Andy Pettitte

text: Andrew Eugene "Andy" Pettitte (s. 15. kesäkuuta 1972) on yhdysvaltalainen baseballpelaaja. Hän on toiminut vasenkätisenä aloittavana syöttäjänä New York Yankeesissa vuosina 1995–2003 ja jälleen vuodesta 2007. Välissä hän pelasi vuosina 2004–2006 Houston Astros -joukkueessa.


title: Andy Pettitte

text: Pettitte syntyi Baton Rougessa, Louisianassa, ja opiskeli Deer Park High Schoolissa Teksasissa. Hän teki Major League -debyyttinsä 29. huhtikuuta 1995 ja voitti vuoden 2003 Warren Spahn Awardin.


title: Talitiaiset

text: Talitiaiset ("Parus") eli aiemmalta nimeltään tiaiset on varpuslintujen lahkoon kuuluva lintusuku, johon kuuluu 4 lajia. Tiaisia voi tavata pääosin pohjoiselta pallonpuoliskolta ja Afrikasta.


title: Talitiaiset

text: Tiaiset ovat melko pienikokoisia ja kaikkiruokaisia. Ne ovat pääosin paikkalintuja ja muuttavat vain hyvin lyhyitä matkoja. Lajit asuvat enimmäkseen metsissä mutta ovat hyvin liikkuvia. Tiaiset uskaltautuvat yleensä tulemaan pihapiireihin ja hakevat mieluusti ruokaa lintulaudoilta. Tiaiset ovat kolopesijöitä, ja niiden pesueet ovat suurikokoisia. Niiden ravintoon kuuluvat kesäisin etupäässä hyönteiset, ja talvisin ne syövät enemmän siemeniä.


title: Hollolasta Teksasiin

text: Hollolasta Teksasiin on Marko Haavisto & Poutahaukat -yhtyeen kuudes ja viimeisin studioalbumi. Se julkaistiin vuonna 2007.


Pohjois-Savon rykmentin täydennyspataljoona Suomen sisällissodan 1918 valkoisten länsiarmeijalle kuulunut apujoukko, jonka komentajana oli reserviluutnantti Gunnar Björk.
Päällikkö: ylioppilas E. Hämäläinen.


title: Pailinna

text: Pailinna on kylä Halikossa. Kylä sijaitsee korkeiden mäkien keskellä, ja länteenpäin mentäessä alue laskeutuu Purilanjoen uomaan. Kylän asutus on kehittynyt Purilanjoen rannalla sijaitsevan Pailinnan maatilan läheisyyteen.


title: Pailinna

text: Pailinnassa on mahdollisesti ollut linnavuori tai linnamäki. Pailinnan linnamäkeä on tutkittu vain pintapuolisesti. Pailinna on muodostanut jo oman kylänsä varhaiskeskiajalla, minkä vuoksi se on kuulunut niin sanotun suomalaisen vero-oikeuden piiriin. Torppia kylässä ei mainita olevan kuin vasta 1800-luvun puolivälistä lähtien. Kylän päätila on ollut ratsutila. Nykyisin alueella viljellään edelleen viljaa.


title: Johan Santana

text: Johan Alexander Santana (s. 13. maaliskuuta 1979) on venezuelalainen baseballpelaaja. Santana on vasenkätinen ja hän pelaa New York Metsissä aloitussyöttäjänä.


title: Johan Santana

text: Santana syntyi Tovarissa Méridan osavaltiossa ja teki Major League -debyyttinsä 3. huhtikuuta 2000.


title: Johan Santana

text: Peliura MLB:ssä


title: Johan Santana

text: Palkintoja


title: Johan Santana

text: Sporting News listasi vuonna 2009 50 parasta aktiivi-baseballpelaajaa. Santana sijoittui tuolla listalla kolmanneksi ollen listan paras syöttäjä.


title: Hämeen etappipataljoona

text: Hämeen etappipataljoona oli länsiarmeijalle kuuluva reservipataljoona. Pataljoona koottiin Jyväskylän piirin miehistä ja se järjestettiin Vilppulassa 20. maaliskuuta 1918 - 30. maaliskuuta 1918. Tässä vaiheessa pataljoona käsitti 800 miestä.


title: Hämeen etappipataljoona

text: Komentajana oli majuri G. I. Lydman.


title: Hämeen etappipataljoona

text:
Päällikkö: reservivänrikki R. V. Snellman.
Päällikkö: Nurminen.
Päällikkö: liikemies Matti Ojajärvi.
Päällikkö: lehtori Väinö Kivilinna.


title: Erich Kretschmann

text: Erich Kretschmann (1887–1973) oli saksalainen matemaatikko. Hän väitteli Berliinin yliopistossa vuonna 1914 ohjaajinaan Max Planck ja Heinrich Rubens. Väitöstyö liittyi Albert Einsteinin suhteellisuusteoriaan ja sen otsikko oli "Eine Theorie der Schwerkraft im Rahmen der ursprünglichen Einsteinschen Relativitätstheorie".


title: Erich Kretschmann

text: Kretchmann on kuuluisin vuonna 1917 tekemistään kommenteista kovarianssin roolista Einsteinin vuonna 1915 julkaisemassa yleisessä suhteellisuusteoriassa. Yleisen suhteellisuuden periaatteen mukaan fysiikan lait ovat samat kaikille havaitsijoille, riippumatta siitä ovatko ne kiihtyvässä liikkeessä, tasaisessa liikkeessä tai paikallaan. Yleisen kovarianssin mukaan fysiikan lait ovat samat kaikissa koordinaatistoissa.


title: Erich Kretschmann

text: Monet Kretschmannin artikkeleista ovat niin vaikeatajuisia, etteivät ne saaneet huomiota heti ilmestyessään.


title: Peter Angelos

text: Peter G. Angelos (s. 4. heinäkuuta 1929) on yhdysvaltalainen juristi, poliitikko ja liikemies. Hän syntyi Pittsburghissa, Pennsylvaniassa, ja osti ammattilaisbaseballjoukkue Baltimore Oriolesin 173 miljoonalla Yhdysvaltain dollarilla Eli Jacobsilta vuonna 1993.


title: Peter Angelos

text: Angelos opiskeli Eastern Collegessa ja Baltimoren yliopistossa. Hänellä oli demokraattina paikka Baltimoren kaupunginvaltuustossa vuosina 1959–1963, ja hän oli vuonna 1964 sitoutumattomana ehdokkaana kaupungin pormestariksi.


title: Baltimore Orioles

text: Baltimore Orioles on yhdysvaltalainen ammattilaisbaseballjoukkue. Sen kotipaikka on Marylandin Baltimore, ja se kuuluu Major League Baseballin American Leagueen.


title: Baltimore Orioles

text: Baltimore Orioles -nimi otettiin käyttöön vuonna 1954, jota ennen joukkue oli toiminut nimillä St. Louis Browns (1902–1953) ja Milwaukee Brewers (1901). Nykyinen kotistadion Oriole Park at Camden Yards avattiin vuonna 1992.


title: Baltimore Orioles

text: Baltimore Oriolesin nykyinen nimi tulee lintulaji baltimorenoriolista. Joukkueen omistaja on Peter Angelos ja päävalmentaja Dave Trembley.


title: Baltimore Orioles

text: Nykyisen Oriolesin juuret voidaan jäljittää aina Western Leaguessa - myöhemmin American League - vuodesta 1894 pelanneeseen Milwaukee Brewers -joukkueeseen, joka vuonna 1902 muutti St. Louisiin ja otti nimekseen St. Louis Browns. Puolen vuosisadan ajan St. Louisissa toimi kaksi Major League -joukkuetta, Browns ja Cardinals (sekin aiemmalta nimeltään Browns). Lopulta tämä pakotti joukkueen pääomistajan Bill Veeckin harkitsemaan joukkueen siirtoa muualle. Juuri ennen toista maailmansotaa Browns oli lähellä muuttoa Los Angelesiin lähes kaksi vuosikymmentä ennen kuin "iso liiga" lopulta saapui Kaliforniaan. Sodan aikana Browns voitti sen ainoan St. Louisin aikaisen American Leaguen tittelinsä 1944, mutta hävisi World Seriesissä juuri paikalliskilpailija Cardinalsille. Tuohon aikaan Brownsin lisäksi vain Brooklyn Dodgers ja Philadelphia Phillies eivät koskaan olleet voittaneet World Seriesiä.


title: Baltimore Orioles

text: Kauden 1953 jälkeen Veeck myi määräysvaltansa Clarence Milesille ja American Leaguen omistajat hyväksyivät joukkueen siirtämisen Baltimoreen, jossa se välittömästi otti nimekseen Orioles, jolla on pitkä ja vaiheikas historia kaupungissa.


title: Lauluja rakastamisen vaikeudesta (Marko Haavisto)

text: Lauluja rakastamisen vaikeudesta on Marko Haaviston kokoelmalevy vuodelta 2003. Se on osa samannimistä Johanna -levy-yhtiön kokoelmalevysarjaa.


title: Pussitiaiset

text: Pussitiaiset (Remizidae) on pienenkokoisten varpuslintujen heimo. Pussitiaiset ovat hyönteissyöjiä, ja syövät hyönteisiä ja muita niveljalkaisia. Pussitiaiset rakentavat taidokkaasti umpinaisen pesän, johon johtaa pyöreä putki; pesä riippuu elävän puun oksalla, yleensä veden päällä. Suomessa heimon lajeista on tavattu ainoastaan pussitiainen, joka on myös pesinyt Suomessa.


title: Pussitiaiset

text: Pussitiaisten heimoon kuuluu kymmenen lajia ja 3 sukua. Afrikanpussitiaisiin kuuluu kuusi lajia, pussitiaisiin 3 ja amerikanpussitiainen muodostaa oman sukunsa.


title: Sonic Adventure 2

text: Sonic Adventure 2 on vuonna 2001 julkaistu tasohyppelypeli Sega Dreamcast -konsolille. Shadow the Hedgehog ja Rouge the Bat debytoivat tässä pelissä. Peli on jatkoa Sonic Adventure -pelille. Vuonna 2002 pelistä tehtiin uusintaversio Sonic Adventure 2 Battle Nintendo GameCubelle ja peli on kaksinpelipainotteisempi. Sonic Adventure 2 on Sega Dreamcastin viimeinen Sonic-peli.


title: Sonic Adventure 2

text: Peli julkaistiin uudelleen PlayStation 3:lle ja Xbox 360:lle lokakuussa 2012. Peli on saatavilla PlayStation Networkista ja Xbox Live Arcadesta


title: Sonic Adventure 2

text:
Sonic Adventure 2:ssa on kolme erilaista pelimuotoa. Sonicin ja Shadown kentät ovat vauhtipainotteisia tasoloikkia läpi ratojen.
Molemmilla hahmoilla on samat perushyökkäykset; hakeutuva hyppyhyökkäys, voltti ja Spin Dash. Molemmille hahmoille voi saada voimanlisäyksinä myös "tulirannekkeen", jolla voi tuhota metallilaatikoita, Light Shoes -kengät (jotka ovat Sonic Adventuressa Light Speed Shoes -kengät), joilla voi mennä sormusjonoja pitkin vaikka ilmassa tai Ancient Light -esineen, jolla saa tehtyä moneen viholliseen osuvan iskun. Lisäksi Sonicille on ponnahdusranneke (), jolla hän voi pomppia kumipallon tavoin korkealle.
Uutena elementtinä pelissä esiteltiin myös grindaaminen, mitä tahansa raidetta muistuttavaa objektia pitkin liukuminen erikoiskengin.
Sonicin kengät ovat erikoisversio SOAP-shoesin Scorcher-kengistä, jotka hänelle suunniteltiin tätä peliä varten. Shadown "leijuluistimet" soveltuvat myös grindaukseen.


title: Sonic Adventure 2

text: Tailsin ja Robotnikin kentät koostuivat mecha -ammuskelusta ja tasoloikinnasta rataa pitkin. Pelimuoto on hiotumpi versio Sonic Adventure -pelin hahmon E-102 Gamman pelimuodosta. Molempien mechoissa on lasertähtäin, jolla maalit lukitaan ja vapauttamalla ampumispainike hakeutuvat laserohjukset maalattuihin maaleihin. Molemmat mechat ampuvat myös projektiileja, jotka murskaavat laatikot ja tielleen osuvat viholliset, kuten myös eri "esinelaatikotkin". Näihin mechoihin saatavia voimanlisäyksiä ovat muun muassa leijuntaboosterit, joilla hahmot voivat ylittää pidempia kuiluja ja hidastaa putoamistaan. Lisäksi kanuunaan ja lasertähtäimeen on saatavilla päivitykset, jotka tuhoavat metallilaatikoita ja lisäävät lasertähtäimen kestoaikaa ja tuhovoimaa. Robotnikin mechaan on saatavilla lisäpanssarointia.


title: Sonic Adventure 2

text: Knucklesin ja Rougen tehtävissä tulee etsiä kolme Master Emeraldin kappaletta tai vaihtoehtoisesti muita esineitä, kuten avaimia. Molemmat näistä hahmoista osaavat liitää ja kiivetä seiniä pitkin. Vihollisia voi tuhota joko hyppäämällä niiden päälle, lyömällä tai potkimalla. Voimanlisäyksinä hahmot saavat kaivutyökalut (Showel Claw/Pick Nails), jotta maan alla tai seinissä olevat aarteet saadaan esiin. Lisäksi pelin kannalta oleellinen voimanlisäys on "Iron Fist/Iron Boots", joilla voidaan tuhota metallilaatikoita, jotta päästään etenemään. Lisäksi molemmille hahmoille on saatavilla laite, jolla pystyy näkemään muutoin näkymättömiä kohteita. Knucklesille löytyy myös hengityslaite, jolla hän voi hengittää veden alla.


title: Sonic Adventure 2

text: Kaksinpelissä Sonicin ja Shadown ratoja juostaan kilpaa, ensin maaliin ehtinyt voittaa. Tailsin ja Robotnikin kaksinpelissä tulee saada ammuskelemalla toiselta pelaajalta energia nollaan. Knucklesin ja Rougen kaksinpelissä tulee löytää 2 kolmesta Master Emeraldin sirpaleesta voittaakseen. Kaikilla hahmoilla on erilaisia erikoishyökkäyksiä, joilla voi haitata kanssapelaajan pelaamista.


title: Sonic Adventure 2

text: Näiden lisäksi valittavana on miniajopeli Kart Race kaksinpelillä, sekä juoksukilpailuiden tyylinen Chao Race, jossa voi olla korkeimmillaan kahdeksan Chaoa. Gamecube -versiossa Chaoja voi olla vain neljä, mutta lisänä on toinen peli, Chao Karate, jota voi pelata yksin tietokonetta vastaan tai kaksinpelinä.